Ulasan Mega Man Zero/ZX Legacy Collection: Koleksi klasik yang pasti bikin nostalgia untuk gamers retro!

Mega Man X tetap menjadi sebuah game “ikonik” dalam genre aksi-platform hingga ke hari ini, dan di sini, kita akan belajar lebih lagi tentang latar belakang game terkenal ini di Mega Man Zero/ZX Legacy Collection. Mega Man Zero/ZX Legacy Collection mempunyai empat game Mega Man Zero dan dua game ZX. Siri Zero dan ZX pada asalnya dibangunkan untuk GBA dan DS dan lebih tertumpu kepada penerokaan dan “progression“. Selepas kembali kepada siri Mega Man setelah sekian lama, saya terkejut dan sedikit kecewa pada mulanya oleh betapa bezanya game ini dengan judul Mega Man yang sebelum. Selepas menghabiskan lebih banyak masa dengan Mega Man Zero/ZX Legacy Collection, saya mula menghargai bagaimana Zero dan ZX mengukir nama mereka sendiri di dunia Mega Man. Berikut adalah sedikit gameplay kami di TGS 2019:

Siri Zero bermula bertahun-tahun selepas peristiwa siri Mega Man X dan berkisarkan tentang Zero, yang dianggap sebagai hero legenda yang harus membantu dalam perang menentang Neo Arcadia. Watak yang anda bertemu dalam permainan pertama akan muncul semula dalam judul kemudian. Musuh yang anda pernah kalahkan pun akan muncul semua untuk mencabar atau menghalang pemain, dan sekutu seperti Ciel, akan terus bergantung pada bantuan anda. Jalan cerita dan naratif yang meluas jauh lebih imersif berbanding dengan siri Mega Man klasik, tetapi aksi dan cabaran yang benar-benar menarik hati saya.

Daripada segi gameplay, game yang pertama mempunyai struktur berasaskan misi dimana anda memilih daripada tugas-tugas yang diberikan oleh Ciel. Game kedua, ketiga, dan keempat menggunakan struktur yang lebih tradisional di mana anda memilih boss tertentu serta tahap dan misi yang berkaitan. Antara misi, anda boleh meneroka pangkalan yang dihuni oleh pelbagai NPC yang boleh memberi anda item atau petunjuk.

Satu lagi mekanik baru ialah Cyber Elves, yang boleh diaktifkan untuk memberikan “buff” sementara atau kekal, seperti peningkatan HP. Mereka memerlukan E-Crystal, yang anda kumpulkan daripada musuh atau tersembunyi di dalam permainan. Kekurangannya ialah penggunaan Cyber Elf boleh mengurangkan skor anda dan pari-pari ini akan mati selepas digunakan. Sebagai Zero, anda dilengkapi dengan senjata “buster” ikonik yang disesuaikan dengan kuasa elemental dan pelbagai senjata lain, seperti pedang dan perisai “boomerang“.
Mega Man Zero dikenali kerana kesusahannya, dan sehingga hari ini, reputasinya masih kekal. Boss Fight kadang-kala sangat sukar, dan musuh-musuh biasa juga boleh melakukan damage yang tinggi. Nasib baik lah, terdapat beberapa pilihan yang menarik dalam menu utama yang menjadikan game ini lebih mudah. Mula-mula, Save-Assist akan berada pada setiap peringkat di mana pemain boleh hidup semula selepas mati. Kedua ialah “checkpoint” akan sentiasa berada di luar bilik Boss Fight. Ketiga ialah Casual Scenario Mode. Ini membolehkan anda memberi tumpuan kepada jalan cerita dengan menguatkan lagi watak dan menyingkirkan “instant death“.
Game Mega Man ZX dan ZX Advent terasa seperti Metroidvania kerana ia mempunyai peta yang luas dan titik teleport. Siri ini berlaku selepas siri Zero dan memaparkan watak-watak manusia, lelaki dan perempuan (yang anda pilih pada permulaan permainan) yang menerima kebolehan untuk bertukar kepada robot seperti Mega Man tetapi dengan kuasa yang berlainan. Di ZX, selepas anda mengalahkan Boss dan maju dalam jalan cerita, anda mengumpul Biometal yang boleh “suit” baru dengan serangan dan kebolehan yang lebih kuat. Sebagai contoh, salah satu daripada model biometal ini membolehkan anda meluncur melalui air dan membuat jambatan ais untuk melepasi kawasan sukar. Di Advent, anda siap boleh berubah menjadi Boss tertentu setelah mengalahkan mereka, dan menggunakan kuasa mereka untuk mengakses kawasan baru dan membantai musuh.
Dengan lebih banyak watak dan lokasi untuk meneroka, ZX dan Advent sudah tentu lebih lama dan berbeza daripada siri Zero, tetapi ia juga kurang mencabar. Memandangkan ia berasal daripada DS, terdapat skrin kedua yang digunakan sebagai peta, dan ia boleh diposisi semula melalui main menu. Variasi peringkat juga lebih ketara memandangkan saiz dunia yang luas, dan sangat menarik untuk memasuki kawasan baru yang tidak pernah dilihat sebelum ini di dalam siri.
Feature terakhir yang saya ingin jelaskan adalah mode Z Chaser. Ia merupakan mode “time trial” dengan papan pendahulu atas talian di mana dua pemain akan bertanding. Anda boleh mengubah suai kawalan sebelum memulakan perlumbaan dan melihat “hantu” pihak lawan di bahagian bawah skrin.
Peminat Mega Man harus memberi tumpuan kepada Mega Man Zero/ZX Legacy Collection. Ia adalah pakej untuk game Mega Man yang kurang terkenal yang sebenarnya sangat seronok dan memuaskan. Jika anda memang peminat kepada siri-siri di atas, ini adalah cara terbaik untuk memiliki kesemua enam game di atas. Jika anda membesar dengan Mega Man 2 dan Mega Man X, anda mungkin terkejut betapa menyeronokkan game Zero dan ZX.
Pilihan aksesibiliti dan tambahan lain hanya menjadikan keseluruhan koleksi ini lebih menarik. Dengan tumpuan pada “progression“, penerokaan, dan pertempuran, ia memberi nafas baru kepada Mega Man. Mega Man Zero/ZX Legacy Collection sudah dikeluarkan untuk Nintendo Switch, PlayStation 4, Xbox One, dan Microsoft Windows. Bila lagi kita nak kembalikan rasa nostalgia masa kanak-kanak dulu?
Jangan lupa untuk ikuti kami di TikTok!
  @gamersantaimy
The Review

                    Mega Man Zero/ZX Legacy Collection

70%
Score

Dengan tumpuan pada "progression", penerokaan, dan pertempuran, ia memberi nafas baru kepada Mega Man.

Review Breakdown

Ia adalah pakej untuk game Mega Man yang kurang terkenal yang sebenarnya sangat seronok dan memuaskan. Jika anda memang peminat kepada siri-siri di atas, ini adalah cara terbaik untuk memiliki kesemua enam game di atas.
0%

Tags: Mega ManMega Man Zero/ZX Legacy Collectionnintendo switchPCplatformPlayStation 4reviewulasanXbox OneZero


Promosi terhad PlayStation “Black Friday” bermula! Game, DualSense, PS Plus harga diskaun!

Sony Interactive Entertainment Singapore telah mengumumkan promosi masa terhad PlayStation “Black Friday” yang sudah bermula sejak Jumaat lalu dan akan berlangsung hingga 28 November 2022. Jika anda sedang mencari game murah, inilah masanya kerana tawaran istimewa ini terdiri daripada game PS5 dan PS4 terpilih, langganan PlayStation Plus dan DualSense pada harga lebih murah.

Butiran PlayStation Black Friday adalah seperti berikut:

Pelanggan yang membeli langganan 12 bulan PlayStation Plus (PS Plus) di PlayStation Store (PS Store) boleh menikmati diskaun sebanyak 25%.

Pelanggan yang membeli DualSense Wireless Controller boleh menikmati harga diskaun RM269!

Game PS5 dan PS4 terpilih (versi Blu-ray Disc) akan tersedia pada harga istimewa seperti:PS4 Ghost of Tsushima Director’s Cut – RM169PS5 Ghost of Tsushima Director’s Cut – RM209PS4 God of War PlayStation Hits – RM39PS4 Horizon Forbidden West – RM169PS5 Horizon Forbidden West – RM209PS4 Gran Turismo 7 – RM169PS5 Gran Turismo 7 – RM209PS4 NieR Replicant ver 1.22474487139… RM129PS4 FINAL FANTASY VII REMAKE – RM79
Langganan PS PlusDari sekarang hingga 28 Nov 2022, pelanggan yang membeli langganan PS Plus 12 bulan di PS Store boleh menikmati diskaun 25%. Ahli PS Plus sedia ada boleh menikmati 25% diskaun untuk upgrade kepada Extra dan Deluxe pada langganan 1 bulan, 3 bulan atau 12 bulan.
Diskaun PS StoreDari sekarang hingga 28 Nov 2022, game terpilih akan tersedia pada harga istimewa dengan diskaun sehingga 75% di PS Store, termasuk beberapa judul hebat seperti EA Sports FIFA 23, NBA 2K23, The Last of Us Part I dan Gran Turismo 7 (Edisi Standard).Senarai penuh boleh dilihat di SINI!
Buat mereka yang berminat, promosi PlayStation Black Friday kini tersedia di semua pengedar sah PlayStation dan kedai Sony, sementara stok masih ada.
Jangan lupa untuk ikuti kami di TikTok!
  @gamersantaimy
Tags: DualSensePlayStation Black Fridayps plusPS4ps5


Impulse Gaming buka cawangan di Sungai Besi Kuala Lumpur, kedai game terbesar di Malaysia!

Sempena ulang tahun ke-15, Impulse Gaming mengumumkan hari ini bahawa mereka akan membuka cawangan baru di Sungai Besi, Kuala Lumpur serta memecahkan rekod buat kedai game terbesar di Malaysia!

Berita ini diumumkan di melalui halaman FB rasmi di mana mereka mendedahkan cawangan ke-9 di Sungai Besi Kuala Lumpur selepas setahun dalam perancangan. Bakal menjadi kedai permainan video terbesar di Malaysia, cawangan Sungai Besi Kuala Lumpur mengatasi outlet utama di Johor Bahru dengan keluasan lebih 10,000 kaki persegi.

Bukan itu sahaja, Impulse Gaming membuat keputusan untuk menyerlahkan lagi pengalaman membeli pelanggan dengan menjadikannya seperti bilik pameran, di mana pelbagai demo tersedia untuk hampir setiap produk yang mereka jual! Selain itu, rakan kongsi kami termasuk Logitech, MSI, Razer, Asus dan PlayStation juga akan mempunyai bilik pameran sendiri dalam kedai untuk pelanggan melihat!

Seterusnya, cawangan Sungai Besi juga menampilkan konsep ‘kafe dalam kedai’, di mana Chatto Cafe akan bekerjasama sebagai rakan kongsi. Ini merupakan tambahan baharu kerana mana-mana cawangan tidak mempunyai konsep ini.

Pada masa yang sama, cawangan Sungai Besi akan memberi ruang istimewa untuk komuniti gaming, di mana sesiapa yang berminat boleh menjalankan acara, perhimpunan ad-hoc dan banyak lagi. Pada masa yang sama, mereka akan mengadakan acara TCG mingguan, yang boleh memuatkan sehingga 64 pemain pada satu sesi!

Berikut adalah mesej daripada Impulse Gaming:
Kami tidak mungkin berjaya ke sini tanpa sokongan pelanggan terawal kami di forum lowyat; pelanggan pertama yang mengunjungi kedai pertama kami di Plaza Mentari di Johor Bahru, kepada mereka yang mengunjungi kedai kami di pelbagai lokasi di Selangor, Pulau Pinang, Seremban dan Ipoh, dan sudah tentu kepada semua orang yang membeli secara dalam talian daripada kami juga! Terima kasih banyak-banyak dan saya berharap dapat berjumpa anda di kedai utama KL kami tidak lama lagi!
Tarikh pembukaan rasmi masih belum diumumkan untuk kedai Impulse Gaming cawangan Sungai Besi Kuala Lumpur, tetapi harap-harap lah dalam masa terdekat. Bagi mereka yang ingin membeli belah di Impulse Gaming, mereka mempunyai enam cawangan lain di:
Johor Bahru HQBandar Sunway SelangorGeorgetown, PenangQueensbay Mall, PenangSouthkey Midvalley, JohorSeremban Gateway, Negeri Sembilan.

Untuk membaca segala liputan kami tentang Impulse Gaming, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Impulse GamingKedai GameKuala LumpurMalaysia


Versi Remastered ASSASSIN’S CREED III Kini Di Nintendo Switch!

Berita gembira buat pengguna Nintendo Switch! Ubisoft telah melancarkan versi ‘remastered’ Assassin’s Creed III yang termasuk Assassin’s Creed® Liberation dan tambahan DLC solo dari permainan asal yang termasuk misi Benedict Arnold, Rahsia Tersembunyi ‘Hidden Secrets’ dan The Tyranny of King Washington.

Jom saksikan trailer pengumuman Assassin’s Creed ini di Nintendo Switch!

Assassin’s Creed III adalah permainan video pengembaraan tindakan 2012 yang dibangunkan oleh Ubisoft Montreal dan diterbitkan oleh Ubisoft untuk PlayStation 3, Xbox 360, Wii U, dan Microsoft Windows. Ia adalah ansuran utama kelima dalam siri Assassin’s Creed, dan sekuel langsung kepada Assassin’s Creed 2011: Revelations. Permainan ini dikeluarkan di seluruh dunia untuk PlayStation 3 dan Xbox 360, bermula di Amerika Utara pada 30 Oktober 2012, dengan pelancaran Wii U dan Microsoft Windows pada bulan November 2012.
Dibangunkan oleh Ubisoft Chengdu dan Ubisoft Barcelona, versi Remastered Assassin’s Creed III megambil kesempatan terhadapat kebolehan Nintendo Switch dengan memaparkan sentuhan antara skrin ‘touch screen interface’, kawalan gerakan ‘motion-control aiming’, HUD dioptimumkan serta HD rumble. Sebagai tambahan lagi, mekanik dan ergonomik gameplay permainan turut dinaiktarafkan bagi mengoptimasikan pengalaman permainan yang terbaik!

Dalam versi remastered Assassin’s Creed III ini, pemain akan melakonkan watak Connor yang merupakan anak pahlawan diamana ibunya adalah asli Amerika dan bapanya British. Apabila revolusi berdarah semakin dekat, pasukan pemain diancam oleh kumpulan yang berkuasa dan cuba untuk menghancurkan revolusi Amerika serta mengawal tiga belas koloni yang lain. Selepas kampung anda diancam dan hancur, niat anda kini adalah mengekalkan pembebasan diri dan melepaskan segala kemahiran untuk menentang musuh.

Versi remastered Assassin’s Creed III yang termasuk versi remastered Assassin’s Creed Liberation kini boleh didapati dengan harga $39.99 (RM 167.64) di Nintendo Switch. Untuk lebih lanjut mengenai permainan ini, anda boleh melayari laman web rasmi mereka di sini (klik sini).
Jangan lupa untuk ikuti kami di TikTok!
  @gamersantaimy
Tags: Assassin's Creed 3Assassin's Creed 3 Remasterednintendo switchubisoft


Poster terbaru Boruto: Naruto Next Generations mendedahkan Mujina Bandits Arc & Baju BARU!

Boruto: Naruto Next Generations semakin rancak sejak anime-nya bermula beberapa tahun lalu, dan nampaknya story arc terkini akan datang bersama antagonis baru. Peminat setia juga pasti gembira kerana story arc ini juga merupakan adaptasi pertama dari jalan cerita manga. Mujina Bandits arc akan bermula tidak lama lagi, dan itu bukanlah satu-satunya perkara yang peminat harus teruja. Story arc baru bermakna kostum baru untuk Uzumaki Boruto, dan saya boleh beri sedikit teaser bagaimana rupa rekaan baju baru Boruto.

Mujina Bandits arc key visual poster.
Pada hujung minggu lalu, kami dibekalkan maklumat rasmi oleh Jump Festa. Konvensyen tahunan ini adalah di mana pelbagai manga Shonen Jump ingin mengumumkan sesuatu yang penting, dan antaranya ialah Boruto. Boruto: Naruto Next Generations bukah sahaja mengesahkan story arc baru dalam pembikinan, tetapi juga penampilkan berbeza untuk Boruto.

Keratan daripada isu V-Jump terbaru.
Seperti yang kamu dapat lihat, di samping memakai pakaian biasanya, Boruto juga akan memakai pakaian di atas. “Jumpsuit” oren ini pasti menarik perhatian dan mempunyai satu zip besar dan dilengkapi dengan kolar yang sepadan. Apabila dipasangkan dengan sandal, Boruto kelihatan seperti seorang banduan, tetapi dia tidak bersendirian.
Mizuki juga akan memakai pakaian ini semasa Mujina Bandits arc, tetapi dengan gaya “oversized” yang menyembunyikan kedua-dua tangannya. Peminat Boruto hanya perlu menunggu untuk melihat ninja-ninja kegemaran mereka dalam episod akan datang. Pada masa ini, laporan mengatakan bahawa story arc ini akan bermula pada Januari 2020 dan kumpulan Flowback akan mempersembahkan lagu ending baru, berjudul “Fireworks.”
Naruto Boruto GIF from Naruto GIFs

Sumber – Twitter@SpirallingSphe2
Jangan lupa untuk ikuti kami di TikTok!
  @gamersantaimy
Tags: animeBorutoBoruto: Naruto Next Generationsmanganaruto


Acer Malaysia mengemaskini barisan komputer riba popular bagi kegunaan keluarga!

Acer Malaysia hari ini memperkenalkan barisan komputer riba yang disegarkan semula untuk penggunaan kerja, belajar dan hiburan. Bersempena dengan Hari Bapa, Acer menawarkan promosi dalam talian eksklusif untuk semua komputer riba yang baharu diperkenalkan termasuk komputer riba boleh tukar (convertible) dalam siri Spin, nipis dan ringan Swift 3 dan mampu milik Acer Aspire 3 yang boleh menyelesaikan semua tugas harian.

Siri Acer Spin – Produktiviti di dalam 360 Darjah

Direka untuk mereka yang mahukan fleksibiliti dan produktiviti, Acer Spin 5 yang memenangi Anugerah Reka Bentuk Red Dot 2020 adalah komputer riba sentuhan paparan boleh tukar (convertible) dengan berat hanya 1.2kg dan kenipisan 14.8mm, manakala model dalam siri sama, Acer Spin 3 seberat 1.4kg dan senipis 15.9mm. Kedua-dua komputer riba dilengkapi dengan ensel 360 darjah yang membolehkan ia diubah ke pelbagai bentuk berbeza yang memenuhi persekitaran pengguna seperti mencatat nota dengan mod tablet, menonton filem secara mod tent dengan ruang minimum yang diperlukan atau mod clamshell yang menaikkan papan kekunci untuk pengalaman menaip secara ergonomik dan sistem thermal yang lebih baik.
Memaparkan ciri-ciri platform Intel Evo, kedua-dua Spin 5 dan Spin 3 adalah dikuasakan dengan pemproses sehingga 11th Gen Intel® Core™ i7 bersama Intel® Iris® Xe Graphics bagi memberikan prestasi kuat bagi menyemarakkan projek-projek pengguna. Kedua-dua komputer riba didatangkan dengan RAM dipasang dalaman sehingga 16GB dan storan 512GB. Acer Spin 5 mempunyai PCIe Gen 4 SSD terbaharu yang menyokong kelajuan berganda proses pemindahan berbanding model sebelum ini.

Acer Spin 5 menawarkan paparan 13.5-inch QHD IPS dengan reka bentuk bezel nipis yang memberikan nisbah paparan ke badan mengagumkan sebanyak 80%, diperluaskan lagi dengan paparan 3:2 IPS Vertiview yang memberikan 18% lebih lagi ruang paparan berbanding paparan 16:9. Acer Spin 3 yang disegarkan semula mempunyai paparan 13.3 inci WQXHA (2560×1600) multi-touch IPS. Kedua-dua komputer riba didatangkan dengan Acer Active Stylus yang dipasang siap dengan 4,096 tahap tekanan sensitiviti bagi melengkapkan pengalaman melakar atau menulis di atas komputer riba boleh tukar (convertible).
Dengan hayat bateri selama 15 jami bersama teknologi pengecas pantas, kedua-dua Spin 5 dan Spin 3 boleh diperolehi sekarang di semua kedai talian rasmi rasmi Acer dan semua penjual Acer bertauliah di seluruh negara. Harga masing-masingnya bermula daripada RM4,599 dan RM3,999 .
Acer Swift 3 (Evo Certified) – Nipis dan Ringan Dengan Responsif Mengasyikkan

Menggunakan platform Intel Evo, Acer Swift 3 baharu menjanjikan daya responsif daripada chasis logam aluminium dan magnesium seberat hanya 1.2kg dan kenipisan 15.95mm. Direka untuk pengguna yang mengekalkan gaya hidup moden aktif, Acer Swift 3 yang bergaya dan ringan dikuasai pemproses sehingga 11th Gen Intel® Core™ i7 processor dan Intel® Iris® Xe Graphics bagi menawarkan prestasi dan mudah alih. Sama seperti Acer Spin 5, model Acer Swift 3 ini dilengkapi sehingga 16GB RAM dengan PCIe Gen 4 SSD paling terkini yang menyokong kelajuan pemindahan sehingga 16Gb sesaat.
Dipasang siap dengan Microsoft Office Home & Student 2019, Acer Swift 3 boleh diperolehi di semua kedai dalam talian rasmi Acer dan semua penjual bertauliah Acer di seluruh negara, harga bermula RM3,499.
Acer Aspire 3 Dipertingkatkan Dalam Warna Baharu

Acer Aspire 3 yang berwarna baharu `electric blue’ didatangkan dengan reka bentuk lebih nipis bersama ensel ergonomik yang memberi ruang udara tambahan dari bawah komputer riba ini. Dikuasai dengan pemproses 11th Gen Intel® Core™ i7 atau i5 dan dilengkapi dengan Intel® Iris® Xe Graphics, ia menawarkan 512GB PCIe NVMe SSD bersama 8GB di dalam DDR4 RAM. Bagi pengguna yang mahu lebih lagi, Aspire 3 didatangkan dengan kit penambahan HDD dan slot memori tambahan bagi meningkatkan kapasiti.
Direka untuk kegunaan pelajar dan keluarga, Aspire 3 serba baharu ini memilik paparan 15.6 inci FHD IPS dan kini siap dipasang dengan Microsoft Office Home & Student 2019. Boleh didapati di semua kedai dalam talian rasmi Acer dan semua penjual bertauliah Acer di seluruh negara, dengan harga bermula RM2,899.

Bersempena dengan Hari Bapa, Acer Malaysia menawarkan promosi dalam talian eksklusif bagi kesemua komputer riba ini di kedai rasmi Acer dan kedai bertauliahnya di Shopee dan Lazada dari 19 hingga 21 Jun 2021. Selain itu, pelanggan yang membeli komputer riba ini sebelum 30 Jun 2021 juga layak menyertai Peraduan #CreateYourDreamSpace.
Menerusi peraduan #CreateYourDreamSpace ini, pelanggan boleh menebus sehingga RM200 kredit sama ada dari Touch ‘n Go atau Boost dan berpeluang memenangi pengubahsuaian impian ruang mereka oleh Woody Lab bernilai sehingga RM63,000. Barangan penambahbaikan itu termasuk monitor atau projektor Acer dan Meja Pintar Woody Lab, tempat letak monitor dan sebagainya.
Pelanggan boleh mendapatkan maklumat mengenai model terpilih tersebut, kedai-kedai yang turut serta atau melengkapkan borang penebusan menerusi https://www.a-redemption.com/.
Butiran mengenai tempoh promosi dan kedai yang turut serta:

Tempoh Promosi
Kedai Dalam Talian Rasmi Acer
Pautan

19 – 21 Jun 2021
Acer Official Store
(Shopee)
https://shopee.com.my/acer_os_my

19 – 21 Jun 2021
Acer Certified Store – Just IT
(Shopee)
https://shopee.com.my/acer.os.justit

19 – 21 Jun 2021
Acer Certified Store – NBP (Shopee)
https://shopee.com.my/acer.os.nbp

20 – 21 Jun 2021
Acer Certified Store – Aoneplus
(Lazada)
https://www.lazada.com.my/shop/acer-store-aoneplus

20 – 21 Jun 2021
Acer Certified Store – NBP (Lazada)
https://www.lazada.com.my/shop/acer-certified-store-nbp/

Jangan lupa untuk ikuti kami di TikTok!
  @gamersantaimy
Tags: AcerAcer Aspire 3acer malaysiaAcer Spin 3Acer Spin 5Acer Swift 3Laptop


Vampire: The Masquerade – Bloodhunt kini di PS5 dengan keunikannya tersendiri!

Pembangun Sharkmob telah mengumumkan tarikh pengeluaran untuk Vampire: The Masquerade – Bloodhunt pada 27 April di Playstation 5 dan PC melalui Steam. Ia adalah game battle royale di dunia yang wujudnya Vampire. Mereka yang berbeza puak akan berlawan antara satu sama lain dalam pertarungan hebat, dimana mereka berusaha untuk meneruskan kehidupan. Mereka akan menggunakan senjata, pisau, dan kekuatan ghaib.

Bloodhunt begins, April 27 on PlayStation 5 & PC through Steam! https://t.co/7DIwwLPtht pic.twitter.com/hH97Wxqyqj

— Bloodhunt (@Bloodhunt) March 31, 2022

Dalam trailer tersebut, mereka menunjukkan pertarungan dan ciri eksklusif PS5 yang disertakan dalam Vampire: The Masquerade – Bloodhunt.
Menurut Sony, PlayStation 5 boleh memainkan game ini dengan 60 FPS secara konsisten, walaupun dalam pertarungan yang penuh aksi. Game ini juga mempunyai  kejuruteraan audio 3D yang canggih, Sony dan pembangun Sharkmob memberitahu yang pemain boleh menjangka kedudukan musuh berdasarkan bunyi mereka.

Post itu juga menerangkan cara mereka membangunkan game untuk memanfaatkan “adaptive triggers” dan “vibration” DualSense PS5. Sharkmob berkata maklum balas audio dan haptic ini digabungkan dengan visual Bloodhunt yang mengagumkan untuk mencipta pengalaman yang menghiburkan.

Sharkmob mengambil sepuluh ribu imbasan dan gambar bandar untuk membuat beribu-ribu tekstur dan aset yang unik. Kerja sepasukan termasuk mengimbas keseluruhan statue untuk mendapatkan butiran yang betul. Dengan Bloodhunt menekankan aspek dalam pertempuran dan mekanik traversal, pemain akan dapat menerokai bandar melalui jalan dan atas bumbung. Ini termasuk reka bentuk audio 3D yang disebutkan di atas, yang menggunakan teknologi Audio 3D Tempest PS5.

Serba sedikit tentang Bloodhunt:
Bloodhunt adalah permainan battle royale yang menyeronokkan dan bebas untuk bermain di dunia Vampire: The Masquerade. Gunakan kekuatan ghaib, senjata, dan kecerdasan anda untuk menguasai malam dan memulihkan Masquerade!Pengkhianatan dalam puak telah menimbulkan perang di kalangan vampire, yang juga menjadi sasaran pemusnahan oleh kongsi gelap yang dikenali sebagai Entity. Gunakan kekuatan ghaib, senjata, dan kecerdasan anda dalam permainan third-person battle royale ini untuk menguasai malam dan memulihkan masquerade.

Peminat-peminat battle royale boleh cuba dan berikan pendapat anda tentang game ini. Grafik Bloodhunt juga nampak hebat. Mungkin anda boleh berseronok mencuba dengan kawan-kawan yang lain. Untuk membaca liputan kami tentang battle royale, sila klik di sini.
Sumber: Twitter
Jangan lupa untuk ikuti kami di TikTok!
  @gamersantaimy
Tags: Vampire: The Masquerade - Bloodhunt


PUBG: BATTLEGROUNDS nampaknya PERCUMA untuk dimainkan minggu ini!

Jika sebentar tadi saya telah mengongsikan PUBG: NEW STATE akan membuka ujian Alpha kedua mereka hujung bulan ini, apa kata kali ini kita beralih pada PUBG versi PC pula. Sekiranya anda memerhatikan PlayerUnknown’s Battlegrounds (atau kini PUBG: Battlegrounds) selama empat tahun terakhir, tetapi entah bagaimana masih belum yakin pada diri sendiri untuk membelinya, inilah peluang anda untuk merasakan fenomenan battle royale ini secara percuma pada masa terhad di PC! Yup, Minggu Main Percuma PUBG: Battlegrounds sedang berlangsung di Steam, memberi peluang kepada pemain yang berminat untuk memainkan semua mod dan peta yang tersedia hingga Isnin depan, 16 Ogos. Sudah tentu, termasuk peta Taego baru PUBG, yang membawa pemain pemain kembali ke Korea Selatan 1980-an.

Taego – peta 8x8km besar PUBG sejak Miramar 2017 – terkenal dengan sejumlah ciri baru utama, termasuk menghidupkan semula diri dan mekanik Gulag–esque Comeback BR yang baru. Yang terakhir ini memberi peluang kepada pemain yang mati sebelum Blue Zone pertama untuk memberi respon sekiranya mereka dapat bertahan melawan pemain lain di Comeback Arena yang terpisah.
Pemain baru dalam permainan akan mempunyai akses sepenuhnya ke permainan dan dapat memainkan kemas kini terkini dan penurunan kandungan, termasuk:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Semua Peta tersedia–  Semasa Minggu Main Percuma, semua peta akan tersedia untuk pengalaman pemain, termasuk peta Korea Selatan 8×8 yang baru dikeluarkan, Taego. Peta lain dalam putaran “Peta Biasa” saat ini termasuk Erangel, Miramar, Sanhok, Vikendi dan Karakin.
Zombie Survival – Melalui PUBG LABS, pemain dapat bermain dan berusaha untuk melalui 10 peringkat pelbagai gelombang zombie. Dapatkan Survival Coins dan beli peralatan yang lebih kuat untuk meningkatkan peluang anda bertahan. Maklumat tambahan terdapat di sini.
BLACKPINK x PUBG: BATTLEGROUNDS – Memperingati kolaborasi itu, pelbagai elemen bertema BLACKPINK akan diterapkan pada peta di PUBG: BATTLEGROUNDS. Elemen, yang merangkumi decals bangunan, payung terjun, skin banner pesawat dan perubahan tematik untuk membekalkan peti dan helmet LV.3. Pilih item bertema BLACKPINK dalam permainan juga tersedia untuk pembelian. Maklumat tambahan terdapat di sini.
Survivor Pass: Taego – Pemain boleh membeli pas dalam permainan ini dan menaikkannya untuk mendapatkan pelbagai item dalam permainan, termasuk watak dan skin senjata eksklusif.
Acara Global Account -Pastikan untuk membuat Global Account dan link ke Steam semasa Minggu Main Percuma ini untuk mendapatkan item dalam permainan “Traditional Glasses-Round” eksklusif. Membuat Akaun Global semasa Minggu Main Percuma juga akan membolehkan anda menyimpan semua statistik, memperoleh item dalam permainan, kemajuan Pas Survivor setelah Minggu Main Percuma berakhir.

Selain itu, acara  Newbie Training Course khas akan berlangsung selama ini, yang menampilkan pelbagai hadiah untuk dibuka dengan menyelesaikan misi:
Buka kunci Sleeveless Cheetah Top dengan menempuh jarak sejauh 600m dengan payung terjunBuka tali Utility Belt (Brown) dengan ledge-grabbing di atas rintangan dua kaliBuka kunci M16A4 Rugged (Beige) dengan menggunakan dua emotes dalam satu perlawananBuka kunci Baju Wrangler dengan berjaya kekal hidup selama 200 minit (ini termasuk masa yang dihabiskan untuk menonton rakan sepasukan dalam mod duo / skuad)Buka kunci Wide Pants (Merah) dengan looting sejumlah 300 barang

Pemain boleh memuat turun PUBG: Battlegrounds secara percuma di Steam sekarang dan terus bermain sehingga Isnin depan, 16 Ogos.

Untuk maklumat terkini mengenai PUBG: BATTLEGROUNDS, sila lawati laman web rasmi atau ikuti di media sosial (YouTube / Twitter / Instagram / Facebook / Twitch / TikTok).
 MUAT TURUN DI SINI!!

PlayerUnknown's Battlegrounds (PUBG)Developer: PUBG CorporationRelease Date TBCMicrosoft Windows
PlayerUnknown's Battlegrounds (PUBG) adalah permainan berbilang pemain pertempuran royale dalam talian yang dibangunkan dan diterbitkan oleh PUBG Corporation, anak syarikat permainan video Korea Selatan Bluehole. Platform yang hadir adalah PC, PS4 dan juga Xbox One.

Jangan lupa untuk ikuti kami di TikTok!
  @gamersantaimy
Tags: Minggu Main Percuma PUBG: BattlegroundsPlayer Unknown's BattlegroundPUBG: Battlegrounds


Vivo V15 Review – Pandangan menawan yang memikat hati!

Sekilas pandang, mungkin telefon pintar ini kelihatan biasa-biasa sahaja seperti telefon-telefon lain di luar sana. Namun, apabila popup kamera Vivo V15 ini dibuka, ramai mata yang akan terpegun melihat. Bukan sekadar kamera, ciri-ciri terbaru yang ada pada telefon ini akan membuatkan pengguna tidak berfikir panjang untuk membelinya. Selain dari reka bentuknya yang menawan, ada lagi beberapa perkara yang korang perlu tahu mengenai telefon pintar terbaru oleh Vivo iaitu Vivo V15.

Kamera hadapan yang terpesona
Lupakan kamera hadapan yang biasa. Vivo V15 bawakan kamera hadapan 32MP pertama di dunia yang boleh dinaikkan, dan digandingkan dengan paparan Ultra FullView. Gambar selfie dengan kamera gandaan tiga AI yang diambil ternyata sangatlah cantik dan hebat, ditambah lagi dengan ciri-ciri yang ada seperti AI Face Beauty. Selain itu, terdapat ciri lain seperti AI Shaping Beauty yang membolehkan pengguna melaraskan gambar pada badan mengikut pilihan masing-masing.
Tidak lupa juga terdapat potret pencahayaan yang akan menambah lagi sentuhan artistik pada gambar korang! Kamera belakang hadir dengan 12MP dan 24 juta unit fotosensitif. Tambahan lagi, ia mempunyai 8MP untuk sudut ultra-wide dan 5MP untuk effect mendalam. Gambar-gambar yang diambil menggunakan kamera ini sebenarnya cukup baik dan sangatlah jelas ketika zoom.

Paparan meluas memberikan pengalaman menakjubkan
Vivo V15 mempunyai nisbah skrin-ke-badan iaitu 90.95% dan paparan 16.58cm (6.53 inci) serta resolusi skrin sebanyak 1080×2340. Ketiadaan paparan notch pada telefon pintar ini memberikan pengguna satu pandangan skrin yang meluas dari segi sudut, yang membuatkan pengalaman menonton, bermain sebarang permainan atau apa-apa sahaja aplikasi lebih menakjubkan. Selain rekaannya yang menarik, telefon pintar ini juga agak kukuh, terutamanya dengan pelindungan Corning Gorilla Glass 5.
Prestasi dan ketahan bateri
Telefon pintar ini dihadirkan dengan CPU okta MTK P70 2.1GHz, dengan penyimpanan 128GB dan 6RAM. Ia akan membuatkan pengguna menikmati gameplay yang lancar serta boleh buka beberapa aplikasi yang lain pada masa yang sama. Dengan sistem operasi Android 9.0 dan Funtouch 9, pengurusan bateri boleh dioptimumkan untuk pengunaan yang berpanjangan. Bateri telefon pintar ini mampu bertahan seharian serta masih boleh diteruskan pada keesokan hari dengan purata penggunaan beberapa jam untuk melayari Internet, sosial media, teks mesej ataupun menelefon.
NFC dan pengecasan tanpa wayar tidak dilengkapi pada telefon ini, dan ia sebenarnya sudah cukup dengan harga yang ditawarkan, iaitu standard dengan telefon-telefon biasa di luar sana. Vivo V15 juga mempunyai kemampuan bluetooth dan WiFi yang kuat. Terdapat pengecasan Dwi-enjin Vivo yang membolehkan telefon ini caj dalam masa yang singkat dan pantas. Setelah bateri berkurangan, caj dalam masa sejam setengah, dan telefon itu sudah boleh digunakan seperti biasa!

Rekaan yang menarik
Reka bentuk secara keseluruhan sangatlah sama seperti V15 Pro, yang membezakannya hanyalah tempat pengesan cap jari. Untuk Vivo V15 Pro, pengesan cap jari terletak di paparan hadapan manakala Vivo V15 terletak di bahagian belakang telefon. Di bahagian belakang telefon ini terdapat warna gradien yang memukau serta glossy dengan kombinasi 3D. Tidak dinafikan, skim warna telefon adalah salah satu cara untuk memikat hati pembeli. Terdapat dua warna mengancam iaitu Glamour Red dan Topaz Blue. Namun demikian, rekaan seperti ini membuatkan telefon ini agak licin apabila dipegang, terutamanya ketika tangan berpeluh. Tapi jangan risau sebab Vivo akan sediakan cover case sekali untuk telefon ini!

Pengagihan berat untuk Vivo V15 adalah memuaskan, kerana telefon pintar ini betul-betul muat untuk tapak tangan tetapi, pengguna yang mempunyai tapak tangan yang kecil, telefon ini mungkin agak kurang selesa untuk dipegang. Terdapat juga shortcut untuk Google Assistant dan Jovi Smart Scene (boleh mengenalpasti situasi langsung pengguna dan memberikan maklumat seperti menyemak cuaca pada hari tersebut).
Tambahan lagi, Vivo V15 juga mempunyai port untuk Micro USB dan 3.5mm headphone jack. Dengan harga yang ditawarkan, segala ciri-ciri ini boleh diterima kerana kebanyakan pelanggan akan mempunyai pengecas dan kabel yang menyokongnya. Pembesar suara pada telefon ini telah pun diuji dan ia mempunyai kualiti suara yang sederhana dan cukup kuat.

Impian para gamers
Vivo V15 juga dilengkapi ciri Game Mode 5.0 yang membawa mobile gaming ke peringkat seterusnya. Terdapat Dual-Turbo yang memastikan gameplay lancar dan mengurangkan frame-drop sebanyak 300%. Ini sedikit sebanyak akan memberikan pengalaman bermain yang seronok dan bebas gangguna untuk para gamers. Selepas diuji Vivo V15 dengan game seperti PUBG Mobile dan Mobile Legends, ia boleh bermain dengan tetapan grafik yang tinggi dan hampir ketiadaan kejatuhan frame rate apabila menggunakan payung terjun. Walapun bermain dalam tempoh yang berpanjangan seperti 5 hingga 6 jam, telefon pintar ini tidak berasa terlalu panas. Malah, korang pasti akan terkejut betapa bagusnya V15 dalam mengendalikan aplikasi-aplikasi dan permainan yang berat.
Kesimpulan
Secara keseluruhan, V15 memberikan pengalaman yang sangat memuaskan, daripada elemen yang unik seperti kamera popup sehinggalah prestasi telefon pintar ini yang mampu bertahan selama beberapa jam selepas penggunaan sederhana. Tidak dinafikan ini adalah telefon pintar yang mempunyai paparan yang cantik serta meluas, sesuai untuk pengguna yang banyak bergantung kepada multimedia. Gambar-gambar yang dihasilkan adalah berkualiti dan mempersona oleh kameranya yang dilengkapi ciri-ciri AI tersendiri. Namun, kekurangan yang mungkin ada adalah dari segi ketiadaan pengecas type-C , dan rekaannya yang kurang premium walaupun kita sudah berada pada tahun 2019. Apa-apa pun, dengan harga yang ditawarkan iaitu RM1399.00, ia sebenarnya adalah berpatutan dengan segala spesifikasi yang hadir dalam telefon ini.
Untuk maklumat lanjut korang boleh layari website Vivo dan like Facebook page mereka!
Jangan lupa untuk ikuti kami di TikTok!
  @gamersantaimy
Tags: popupreviewV15Vivo


Ini adalah controller untuk HUAWEI Mate 20 X yang terbaik dan akan memberikan pengalaman yang unik iaitu Betop G1!

Sebelum ini saya ada memberitahu yang 5 Sebab kenapa anda perlu beli HUAWEI Mate 20 X, pemain sekarang ini pastinya tahu tentang telefon bimbit yang berkuasa ini tetapi adakah anda tahu yang HUWAEI Mate 20 x ada controller eksklusif iaitu Controller Betop G1! Controller satu bahagian ini diguna sebagai Joystick telefon bimbit dan beberapa kekunci pintas yang anda boleh gunakan.

Ada beberapa game yang kurang sesuai dengan controller tersebut seperti “Glory of The King” dan “Arena of Valor”. Bahagian terbaik untuk controller ini semestinya di kekunci fizikal yang sedap untuk ditekan. Reka Bentuk untuk Betop G1 ini memberikan bahagian kiri untuk telefon bimbit bergerak dalam arah pilihan pemain dan pemain boleh menggunakan kekunci pintas untuk anda buat tetapan dalam game pilihan anda, kemudian bahagian kanan pula anda boleh menggunakan skrin dengan biasa, reka bentuk ini mempunyai perasaan visualasi skrin dengan rasa lebih besar dibahagian kanan pemain!

Betop G1 mempunyai tenaga sebanyak 4000mAh dan menggunakan cip Bluetooth 5. Kelajuan transmisi tersebut mempunyai dua kali ganda kelajuan berbanding Bluetooth 4, keluasan transmisi pula dipanjangkan sebanyak 4 kali ganda, dan jaraknya boleh bergerak sebanyak 8 kali ganda. Cara untuk menggunakan Betop G1 ini senang sahaja, anda hanya perlu:-

Pasangkan controller itu di telefon Bimbit
Tekan lama dibawah controller sehingga cahaya keluar dan anda boleh sambungkan ke bluetooth
Selepas hubungan itu berjaya, pergi ke pembantu aplikasi tersebut
Buat tetapan peta dengan sambungkan butang di bawah controller tersebut.

Saya menggunakan Betop G1 untuk bersambung dengan HUAWEI Mate 20 X untuk main “PUBG Mobile”, “Black Desert Mobile” dan “Blank City”, dengan pergerakan yang lincah, dan butang di LB dan LT boleh digunakan sebagai buka map, ataupun pilihan tetapan mana-mana anda rasa selesa, memang rasa seronok untuk digunakan!

Apabila bermain “PUBG Mobile” ianya ada kelebihan yang terletak dibahagian controller yang memberikan pergerakan yang bebas, dengan tangan kanan memegang skrin yang berasa lagi besar apabila menggunakannya, dan pergerakan yang lakukan oleh joystick itu membuatkan pengalaman dalam game itu dengan lebih cepat berbanding sebelum ini yang lebih sesuai dengan game menembak.

Betop G1 Tidak mempunyai had untuk game pilihan mereka apa yang boleh gunakan controller tersebut, ianya juga ada fungsi “mapping” tersendiri yang memberikan pemain untuk menggunakan controller itu untuk main game pilihan mereka tanpa menggunakan perisian parti ketiga! Anda boleh gunakan dengan tidak mempunyai banyak masalah!

Sudah tentu kelebihan dalam Betop G1 dengan controller yang biasa dijual dikedai adalah ianya sangat mudah dibawa kemana-mana kemudiannya ianya sangat ringan berbanding controller lain, lebih-lebih lagi, ianya boleh dimainkan dengan pelbagai game anda boleh main. Jadi anda boleh berseronok dengan Betop G1 sekarang! Untuk HUAWEI Mate 20 X pula, ianya boleh didapati di Malaysia dengan berharga RM2,899 Untuk maklumat lebih lanjut boleh pergi ke Website HUAWEI dan Facebook Page mereka.
Jangan lupa untuk ikuti kami di TikTok!
  @gamersantaimy
Tags: BETOP G1ControllerHuaweiHuawei mate 20 XMate 20 X


Don’t look at The demon Tampil Sebagai Filem Tempatan Pertama Ditayangkan di Amerika!

Tidak banyak filem tempatan kita yang ditayangkan di luar negara, paling dekat pun mesti ada beberapa filem yang berjaya menembus pasaran di negara jiran. Kalau anda ingin tahu, ada satu filem tempatan bakal dilepaskan di Amerika Syarikat buat pertama kalinya. Filem tersebut ialah Don’t Look at the Demon ataupun Jangan Pandang Setan.

Filem ini sudah tersedia di pawagam pada peringkat global hari ini, 6 Oktober 2022. Produser filem, Brando Lee berharap dengan pelepasan filem ini, ia akan menginspirasikan produser tempatan lain untuk mendekati para artis serta terus mewakili Malaysia pada skala antarabangsa. Tambahnya lagi, pelepasan filem ini bukan kejayaannya seorang tetapi kejayaan semua di Malaysia.

Untuk pengetahuan anda, Don’t Look at the Demon akan membawa anda mengikuti kisah sekumpulan penyiasat paranormal Amerika dan bomoh ketika mereka mengalami kejadian ghaib di sebuah rumah yang dibina di Bukit Fraser, Pahang pada awal 1970-an. Anda akan melihat satu penceritaan rakyat Asia daripada perspektif watak Amerika. Filem ini dibintangi oleh Fiona Dourif (Tenet), Harris Dickinson (The King’s Man), Malin Crépin, Jordan Belfi, Randy Wayne dan William Miller.

Selain daripada Amerika beberapa negara lain seperti Kemboja, Kanada, Mongolia, Filipina, Poland, Singapura, Vietnam dan UK. Kalau di Malaysia pula, ia telah pun ditayangkan pada 29 September yang lalu.

Anda yang teringin untuk menontonnya, bolehlah lawati pawagam seperti GSC atau TGV berdekatan dengan anda. Bila lagi mahu sokong filem tempatan kalau bukan sekarang. Alang-alang boleh kongsikan kepada kami tentang filem tersebut.
Untuk segala liputan mengenai filem daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Don't Look at The DemonfilemJangan Pandang Setan


Final Fantasy XVI siap 95%, tarikh pelancaran bakal diumumkan hujung tahun 2022!

Diumumkan pada tahun 2020, Square Enix sikit demi sedikit mendedahkan maklumat baharu tentang Final Fantasy XVI (16). Kini, kita telah didedahkan dengan maklumat yang membuat para peminat francais tidak senang duduk di mana game itu telah mencapai 95% daripada selesai.

Melalui interview Famitsu, Hiroshi Takai mengatakan yang pasukannya sedang bermain game itu hari demi hari untuk memastikan beberapa perkara yang perlu diperbaiki. Dan selepas selesai melakukan perkara tersebut, tibalah langkah yang agak penting iaitu membetulkan bug.

Buat masa sekarang, Final Fantasy XVI akan dilancarkan pada musim panas 2023 dan tiada tarikh rasmi setakat ini. Namun dalam interview tersebut, Naoki Yoshida mengatakan yang maklumat lebih terperinci akan didedahkan tidak lama lagi oleh Square Enix.
Kami merancang untuk mengeluarkan lebih banyak maklumat sebelum akhir tahun, jadi saya fikir kami akan dapat memberitahu anda [tarikh keluaran] pada masa itu. Ia tidak akan lewat daripada musim panas, jadi jangan risau.Menurut Naoki Yoshida

Yoshida menyambung dengan mengatakan yang dia sebenarnya telah terbiasa dalam persekitaran development game online sejak kebelakangan ini. Jika game dikeluarkan dalam bentuk fizikal dan menghantarnya ke seluruh dunia, ia akan mengambil masa yang sangat lama.
Jadi, apabila dia mengatakan yang game telah mencapai 95% siap, ada yang mengatakan “lancarkan segera” dan itu adalah realiti sebenar.
Sebelum ini, kami juga telah mengongsikan serba sedikit mengenai ciri-ciri penting dalam game Final Fantasy seperti sistem pertempuran, konsep game dan macam-macam lagi. Kalau korang nak baca, sila klik pautan ini.

Saya ingin mengingatkan anda bahawa Final Fantasy XVI bakal dilancarkan pada musim panas 2023 dan maklumat terbaru mengenai game ini akan dikeluarkan hujung tahun ini bersama trailer terbaru. Mari kita sama-sama nantikan maklumat baharu yang akan mengandungi tarikh sebenar pelancaran game ini.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Final Fantasy XVIsquare enix


Black Clover 361 – Harapan semakin pudar, Lucius bakal kuasai Clover Kingdom!

Selepas berehat seminggu, manga Black Clover kini kembali dengan lebih banyak aksi dan adegan yang penuh dengan kejutan di mana Lucius mempunyai klon dan bakal kuasai Clover Kingdom.

Saya ingin mengingatkan anda bahawa kandungan di bawah akan mengandungi spoiler manga Black Clover bab 361.

Lucius Kuasai Clover Kingdom

Sumber: Manga Plus
Bab terbaru manga Black Clover, memperlihatkan badan Lucius yang berlumuran darah dan sudah pasti dia mati selepas menerima serangan daripada Yuno. Tetapi dalam beberapa saat, Lucius kembali di belakang Yuno. Siapa tidak terkejut orang yang baru sahaja mati tiba-tiba muncul kembali.

Sumber: Manga Plus
Rupa-rupanya, Lucius mempunyai klon tetapi bagaimana dia mempunyai klon pula? Jika kita lihat beberapa bab yang lepas, kita telah didedahkan dengan Lucius menyerap magic adik-beradiknya yang lain di mana Zenon mempunyai Bone Magic, Vanessa mempunyai Blood Magic dan Dante pula mempunyai Body Magic.
Tambah pula dengan Soul Magic yang Lucius ada, memang pasti dia boleh membuat klon diri sendiri dan tidak mustahil untuk dia membuat klon kepada watak-watak lain juga. Kini Clover Kingdom telah dipenuhi oleh klon Lucius dan nampaknya Magic Knight langsung tidak mempunyai sebarang harapan untuk menang.

Sumber: Manga Plus
Namun, di dalam panel 6, kita boleh lihat Lucius sedang duduk santai dan tidak berada di dalam Paladins mode. Mungkin Lucius yang selama ini Yuno lawan dalah klon sahaja. Nampaknya Lucius betul-betul tunggu ketibaan Asta ke Clover Kingdom.
Tetapi adakah klon-klon Lucius itu mempunyai jumlah kuasa yang sama seperti Lucius original? Nanti kita tengok perlawanan tersebut pada bab yang akan datang.
Harapan kembali cerah

Sumber: Manga Plus
Ingatkan pasukan Black Bull pergi ke Land of the Sun untuk mencari Asta, rupa-rupanya mereka telah kembali ke Forest of Witches untuk menggunakan magic Witch Queen bagi membawa Asta pulang. Memandangkan Asta tersesat jauh daripada peta Black Clover asal, Witch Queen tidak mampu menggunakan kuasanya untuk membawa Asta pulang.

Sumber: Manga Plus
Secara tiba-tiba Dorothy Unsworth (Kapten kepada The Coral Peacocks) memasuki perbincangan tersebut dan memberikan idea untuk membawa Asta kembali ke Clover Kingdom. Memandangkan 3 Witch yang terkuat telah pun berkumpul, tiada apa yang mereka tidak boleh lakukan.

Sumber: Manga Plus
Dengan bantuan semua Witch, mereka akan menggunakan kuasa magic terbesar iaitu Gargantuan Compound Spell, The Door of Fate di mana ia membolehkan pengguna berjumpa dengan orang yang ingin dijumpai.

Bab ini berakhir dengan Asta sedang bersiap sedia untuk kembali ke Clover Kingdom. Harapnya, kita akan melihat Asta di Clover Kingdom dalam bab Black Clover seterusnya. Sedikit demi sedikit Yuki Tabata dedahkan perangai Lucius yang sangat jahat ini.
Untuk mendapatkan lebih banyak kandungan Black Clover, sila klik di sini.
Jangan lupa untuk ikuti kami di TikTok!
  @gamersantaimy
Tags: AstaBlack CloverClover KingdomLucius


Ulangi kisah Ichigo dalam game mobile RPG, Bleach: Immortal Soul!

Penerbit permainan mobile Oasis Games hari ini mengumumkan pelancaran Bleach: Immortal Soul, sebuah RPG baru yang memberi tumpuan kepada jalan cerita dan strategi sambil mengikuti kisah Ichigo untuk menjadi Shinigami.

Secara rasmi dilesenkan oleh TV Tokyo dan dibangunkan oleh GREE, Bleach: Immortal Soul mereplikasikan dunia BLEACH supaya pemain dapat bertemu dengan watak-watak terkenal serta mendengar suara-suara ikonik daripada siri anime TV. Pemain akan mengalami kisah hidup Ichigo ketika dia mempertahankan bandar Karakura, membina pasukan Bleach sendiri, serta memperkuatkan strategi dan mengasah kemahiran.

Bermain sebagai Hitsugaya Toshiro, Kuchiki Rukia, dan watak-watak lain dalam jalan cerita utama, dan misi sampingan lain. Untuk menewaskan Hollow dan menyelamatkan roh yang terseksa, Shinigami dan Manusia harus bekerjasama dan mengatasi batasan sendiri.
Pada masa yang sama, mod PVP bernama Spirit World juga disediakan dan jika pemain berjaya meningkat kedudukan dalam ranking Society Soul melalui pertarungan dengan Kenpachi atau pemain lain, mereka boleh memenangi pelbagai ganjaran eksklusif. Selain daripada bertarung dengan pemain lain, anda juga boleh membentuk skuad bersama pemain lain untuk bertarung dengan bos yang kuat.
Bleach: Immortal Soul diterbitkan oleh Oasis Games di Google Play dan Apple App Store tetapi masih belum dikeluarkan di Malaysia. Untuk mereka yang berminat, anda boleh muat turun pada link di bawah. Untuk maklumat lanjut, sila lawati laman web rasmi di sini.

1 of  4

-
+

 KLIK DI SINI UNTUK MUAT TURUN
Selain itu, anda boleh lihat perkembangan anime musim baru dan manga terkini Bleach di sini.
Jangan lupa untuk ikuti kami di TikTok!
  @gamersantaimy
Tags: AndroidbleachBleach: Immortal SouliOSMobileRPG


Crossover antara PUBG Mobile dan League of Legends akan datang pada 16 November ini

PUBG Mobile tidak asing dengan crossover event dan paling mengejutkan,  permainan mudah alih akan menjadi hos kepada League of  Legends.  Lebih khusus lagi, siri animasi Arcane di Netflix yang berdasarkan Riot Games universe, akan datang ke PUBG Mobile tidak lama lagi. Acara menarik ini akan mula dilancarkan pada 16 November  menurut Riot Games dan Tencent Games.

Butiran yang lebih mendalam mengenai apa sebenarnya yang akan ditambahkan pada PUBG Mobile masih belum diberikan, tetapi berdasarkan yang kita lihat mengenai Arcane setakat ini, kita boleh meramal skin senjata, watak, item dan lokasi suasana yang berkonsepkan LoL mungkin dipersembahkan untuk bahagian crossover kali ini.

✅ Explosions?✅ Technological chaos? ✅✅✅ The greatest sibling rivalry in history?Be sure to tune into Arcane premiering November 6th!🔗 https://t.co/HCSWnaVBiU#PUBGMOBILE #PUBGMXARCANE #Arcane@RiotGames @leagueoflegends @arcaneshow pic.twitter.com/vXEozIuRYl— PUBG MOBILE (@PUBGMOBILE) November 2, 2021

Video di atas menunjukkan Jinx dan Vi dari League of Legends yang ditunjukkan dalam trailer untuk PUBG Mobile. Memandangkan kedua-dua  telah ditampilkan setakat ini sebagai protagonis utama untuk Arcane, ia dilihat merupakan pertaruhan yang agak selamat untuk membayangkan bahawa mereka akan menjadi sekurang-kurangnya dua daripada watak yang akan ditambahkan ke PUBG Mobile. Berdasarkan dari video di atas, kedua-duanya mempunyai senjata unik mereka sendiri termasuk pelancar roket dan penumbuk berkuasa tinggi dan saya berharap senjata ini akan dimasukkan dalam crossover ini.
Crossover PUBG Mobile ini hanyalah salah satu daripada beberapa acara lebih kecil yang Riot sedang lakukan sekitar pelepasan Arcane di Netflix. LoL sendiri akan mendapat beberapa skin baharu yang diilhamkan oleh penampilan watak dalam rancangan itu. Riot juga  telah bekerjasama dengan Twitch untuk membolehkan episod pertama disiarkan bersama di platform ini. Arcane dijadualkan di Netflix pada 6 November setara dengan pengumuman crossover PUBG Mobile dan League of Legends pada 3 November.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Jangan lupa untuk ikuti kami di TikTok!
  @gamersantaimy
Tags: League of Legends: Wild Riftpubg mobileRiot Games ArcaneTencent Games


Jom kenali duta rasmi dan influencer Jian Xia Qing Yuan R di seluruh dunia!

Tidak lama dahulu, duta rasmi untuk Jian Xia Qing Yuan R (JXQYR) untuk Malaysia dan Singapura telah diumumkan. Sudah tentu ada duta rasmi lain yang mewakili setiap negara lain yang juga mendapat versi mobile game ini. Bukan setakat itu sahaja, game ini juga mempunyai influencer terkenal yang akan turut sama memainkan Jian Xia Qing Yuan R. Jom kita lihat siapakah duta rasmi dan influencer yang terlibat untuk game JXQYR!

Tran Thanh (Vietnam)
Tran Thanh ialah seorang selebriti yang sangat terkenal di Vietnam. Dia dikenali sebagai ‘MC Negara’ di Vietnam dan juga artis dengan pelbagai bakat seperti pelakon komedi, pembuat filem, pengarah dan penulis skrip. Reputasi baik Tran Thanh menjadikannya wajah terbaik untuk mewakili “permainan MMORPG Negara’ dalam versi Vietnam Jian Xia Qing Yuan Online(Vo Lam Truyen Ky 1 Mobile). Model 3D Tran Thanh juga merupakan kali pertama seorang duta muncul bersama modelnya dalam treler CGI di Vietnam.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Vincent Zhao (China)
Vincent Zhao Wen Zhuo ialah seorang pelakon dan artis bela diri. Beliau terkenal dengan watak wira rakyat China, Wong Fei-hung dalam filem Once Upon a Time dan siri tv wuxia, Wind and Cloud. Pada tahun 2003, Seasun Entertainment memang mahu menjemput Vincent Zhao untuk menjadi duta JXQY Online, tetapi ia tidak berlaku atas sebab tertentu. Tetapi ia akhirnya menjadi kenyataan selepas 18 tahun. Malah sekarang, Vincent Zhao masih menyumbang kepada mempopularkan seni mempertahankan diri Cina di setiap platform media. Dia juga dikenali oleh peminat sebagai orang moden dengan semangat Wu Xia purba di dalam dirinya.
Nadow Lin & Vivian Hsu (Taiwan)

Nadow Lin ialah seorang pelakon terkenal di Taiwan yang telah dianugerahkan sebagai pelakon pembantu terbaik dalam Golden Horse Awards ke-57. Manakala Vivian Hsu juga merupakan seorang pelakon dan penyanyi terkenal sejak tahun 1990-an. Kali ini Nadow Lin & Vivian Hsu memutuskan untuk berlakon dalam filem mini berdasarkan era kegemilangan game PC dalam talian dan bukannya iklan. Dalam filem mini ini, mereka memainkan watak sebagai sebagai pasangan pelajar yang mula dating semasa bertemu di kafe siber. Mereka cuba mengimbau kembali kenangan pemain lama semasa tahun 2000-an

Christopher Lee (Malaysia dan Singapura)
Dilahirkan di Malaysia, Christopher Lee merupakan anak kelahiran Melaka tetapi terkenal sebagai pelakon di Singapura. Ramai penonton yang menggemari persembahannya dalam siri televisyen “The Return of the Condor Heroes,” yang merupakan sebuah siri adaptasi dari siri novel Wuxia oleh Jin Yong. Christopher Lee juga antara 10 pelakon lelaki popular teratas dalam Mediacorp’s Star Award dari 1997-1998, 2000 dan 2002-2009 secara berturut-turut dan dianugerahkan sebagai “All-Time Favourite Artist Award” pada tahun 2010.
Selain duta rasmi, Jian Xia Qing Yuan juga mempunyai influencer terkenal yang akan bersama-sama bersama anda untuk permainan ini. Jika anda ingin mengenali mereka, anda boleh lihat senarai di bawah:

Dissy
Dissy merupakan kumpulan youtuber yang terkenal dalam kalangan generasi muda masyarakat Cina Malaysia. Mereka terkenal dengan kandungan sebenar dan melucukan yang membawa ‘sebelah sebenar’ masyarakat.

Xiaoting Miao Miao
Streamer game terkenal di Malaysia. Mempunyai peminatnya sendiri mengikutinya dalam strim dan acara yang dia hadiri.

January AKG
Salah seorang streamer game terkenal di Malaysia. Dia telah melakukan banyak strim dan mempunyai maklum balas yang baik mengenainya.

TiFFWithMi
Seorang influencer terkenal di Singpura yang juga fasih berbahasa Cina berbanding influencer Singapura yang lain. TiFFWithMi merupakan singkatan nama bagi kedua-dua adik beradik ini iaitu Tiffanie dan Michy.
Ujian beta terbuka untuk Jian Xia Qing Yuan R akan dibuka pada 5 Januari 2022 di Google Play dan App Store. Anda boleh pra-daftar permainan ini melalui pautan dibawah dan mengikuti perkembangannya melalui Facebook:
Laman pra-daftar peranti mobileLaman pra-daftar App Store dan Google PlayFanpage FacebookFan Group Facebook
Artikel ini ditaja oleh VNG Games.
 Muat turun di sini

Jian Xia Qing Yuan RRelease Date: 2022-01-05Android, iOS
Jian Xia Qing Yuan R mengekalkan perspektif klasik 2D dan gaya retro dari 18 tahun yang lalu dan membawa kembali Jian Xia Qing Yuan Online 100% sama kepada pemain lama. Gaya seni, efek dan kandungan asli permainan telah dihasilakan kembali dalam sistem dan gameplay.

Jangan lupa untuk ikuti kami di TikTok!
  @gamersantaimy
Tags: Duta rasmiInfluencerJian Xia Qing Yuan R


Filem Days Gone dibikin, Sam Heughan mungkin protagonis utama

Berikutan kejayaan tayangan filem Uncharted, PlayStation Production Studio kini sedang membangunkan satu lagi filem yang berdasarkan game iaitu Days Gone yang mungkin akan menampilkan Sam Heughan sebagai watak utama.

Supergirl — “The Quest for Peace” — Image Number: SPG422C_0163b.jpg — Pictured: Sam Witwer as Ben Lockwood/Agent Liberty — Photo: Robert Falconer/The CW — ÃÂ© 2019 The CW Network, LLC. All Rights Reserved.
Sam Witwer yang melakonkan suara protagonis utama iaitu Deacon St. John tidak akan mengulangi peranannya untuk filem Days Gone. Selain melakonkan suara, dia juga pernah melakonkan watak live-action seperti Benjamin Lockwood dalam Supergirl, Aidan Waite dalam Being Human dan Davis Bloom dalam Smallville.

Manakala untuk Sam Heughan yang berminat untuk menjadi watak utama, dia telah terkenal dengan memainkan watak dari Outlander iaitu James Frase. Selain Outlander, dia juga melakonkan watak lain seperti Macbeth dalam Royal Lyceum, Scott Nielson dalam Doctors dan Geoffrey Wellum dalam First Light.

Untuk penulisan skrip, Sheldon Turner akan memikul tanggungjawab itu. Sebelum ini, dia pernah menulis tentang Up in the Air dan X-Men: First Class. Menurutnya, skrip yang ditulis sepatutnya menceritakan tentang balada cinta kepada filem motosikal. Sudah pasti ianya akan menjadi lebih pedas bersama penghujung dunia sebagai latar belakang.
Kalau korang nak tahu, Days Gone adalah game survival horror yang dibangunkan oleh Bend Studio dan diterbitkan oleh Sony Interactive Entertainment. Ia telah dikeluarkan pada tahun 2019 untuk PlayStation dan PC pada tahun 2021. Berikut adalah plot game Days Gone.

Pandemik global berlaku yang memusnahkan dunia, menjadikan berjuta-juta manusia menjadi makhluk kanibal yang liar, dipanggil Freakers. Sisa-sisa manusia telah meninggalkan bandar untuk mencari perlindungan di hutan belantara mewujudkan zon selamat.Apabila virus menyebabkan sebahagian besar manusia menjadi ganas yang tidak terkawal, Deacon, isterinya Sarah, dan rakannya Boozer cuba melarikan diri demi keselamatan. Bagaimanapun, Sarah ditikam dan cedera parah, memaksa Deacon memindahkannya menggunakan helikopter National Emergency Restoration Organization (NERO).Walau bagaimanapun, memandangkan helikopter itu tidak mempunyai ruang yang mencukupi untuk membawa ketiga-tiga mereka, Deacon memutuskan untuk tinggal di belakang dengan Boozer sambil berjanji kepada Sarah dia akan bersatu semula dengannya nanti.

Buat masa sekarang, filem Days Gone masih dalam fasa penggambaran dan banyak info yang masih tidak didedahkan. Apapun, harapnya filem Days Gone dapat mencapai jangkaan daripada peminat semasa ditayangkan nanti. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi.
Jangan lupa untuk ikuti kami di TikTok!
  @gamersantaimy


“Ramadan Deals” kini bermula, Diskaun besar dengan barangan PlayStation dan Game!

Sony Interactive Entertainment Singapore Private Limited (SIES) dengan sukacitanya mengumumkan kempen “Ramadan Deals” 2021, yang menawarkan harga menarik pada Perkakasan, aksesori dan permainan PlayStation untuk masa yang terhad sempena menyambut bulan Ramadhan dan Hari Raya 2021 di Malaysia.

Selain itu, akan ada juga tawaran penjualan untuk pembelian langganan 12 bulan PlayStation Plus (PS Plus) di PlayStation Store (PS Store) mulai hari ini 28 April sehingga 5 Mei 2021. Banyak judul permainan juga akan dijual dengan harga potongan di PS Store.
Dari 28 April 2021 (Rabu) sehingga 12 Mei 2021 (Rabu), pelanggan boleh membeli produk PlayStation berikut dari Penjual Sah PlayStation:

PlayStation®VR, pada harga promosi iaitu, MYR 979
DUALSHOCK®4 (warna terpilih sahaja), pada harga promosi iaitu, MYR 179
Ghost of Tsushima (Disc version), pada harga promosi iaitu, MYR 169
Crash Bandicoot™ 4: It’s About Time (Disc version), pada harga promosi iaitu, MYR 169
The Last of Us™ Part II (Disc version), pada harga promosi iaitu, MYR 129
Final Fantasy VII Remake (Disc version), pada harga promosi iaitu, MYR 129
God of War™ PlayStation® Hits (Disc version), pada harga promosi iaitu, MYR 55
The Last of Us™ Remastered PlayStation® Hits (Disc version), pada harga promosi iaitu, MYR 55
UNCHARTED 4: A Thief’s End™ PlayStation® Hits (Disc version),pada harga promosi iaitu, MYR 55
Horizon Zero Dawn™: Complete Edition PlayStation® Hits (Disc version), pada harga promosi iaitu, MYR 55
Ratchet & Clank™ PlayStation® Hits (Disc version), pada harga promosi iaitu, MYR 55

Dari 28 April hingga 12 Mei 2021, banyak judul permainan akan tersedia dengan harga istimewa bersama potongan sehingga 80% di PS Store, termasuk beberapa blockbusters seperti “Persona®5 Strikers”, “Little Nightmares II Deluxe Edition” (PlayStation® 4 & PlayStation®5), “Ghost of Tsushima”, “FIFA 21 Edisi Standard PS4 & PS5″ dan “Grand Theft Auto V: Premium Edition”

Dari 28 April hingga 5 Mei 2021, pelanggan yang membeli langganan 12 bulan PS Plus di PS Store dapat potongan 20% (Harga istimewa: MYR 127). Ahli PS Plus dapat memperoleh barisan permainan percuma yang kuat setiap bulan. Untuk Permainan Bulanan PS Plus April, akan ada judul PS5 “Oddworld: Soulstorm”, dan judul PS4 “Days Gone” dan “X-Morph: Defense”. Juga, tajuk PS4 “LEGO® Worlds” akan diberikan sebagai tajuk bonus untuk bulan Ramadhan. Rebut peluang ini untuk bergabung dengan PS Plus sekarang untuk meningkatkan pengalaman PlayStation anda!

Anda boleh ke laman web rasmi PlayStation Malaysia untuk maklumat lebih lanjut “Ramadan Deals” dan jangan lupa untuk ke Facebook PlayStation Asia bagi mengemas kini permainan, tambahan dan diskaun di PS Store.
Jangan lupa untuk ikuti kami di TikTok!
  @gamersantaimy
Tags: Ramadan DealsRamadan Deals 2021Sony Interactive Entertainment Singapore Private Limited (SIES)


Kerana koronavirus, orang ramai pulun beli model GUNDAM sampai habis!

Di tengah-tengah pandemik global, sukar untuk meramalkan bekalan apa yang kita perlukan, tetapi nampaknya ramai orang yang memerlukan Gundam dalam senarai mereka. Ada je orang yang membeli selonggok tisu tandas atau beras semasa krisis tetapi berkat beberapa peminat tegar Gunpla di luar negara, mungkin ada yang sedang berfikir untuk menambahkan kit model Gunpla ke senarai mereka demi mempersiapkan diri untuk isu sekatan pergerakan.

Di Twitter, orang ramai mula riuh selepas foto dimuat naik oleh SayemAhmd. Dia berkongsi gambar yang diambil di Filipina di mana pembeli sedang “panic-buying” kit gunpla agar dapat menyibukkan diri ketika mereka melindungi diri dalam rumah daripada coronavirus bahaya.

Amazing scenes in the Philippines, where people are panic-buying Gundam model kits. pic.twitter.com/gLUMyQGGqa
— ｢SAYEM｣ (@SayemAhmd) March 17, 2020

Seperti yang anda lihat di atas, berita ini rupa-rupanya betul! Gambar menunjukkan beberapa rak kosong yang pernah diisi dengan Gunpla. Sekarang, terdapat hanya beberapa dozen kotak yang masih dijual. Sesetengah kit telah dibeli sehingga habis, dan rak-rak ini kelihatan seperti pasar raya di Malaysia. Jadi terpulang kepada anda untuk menentukan di manakah anda sepatutnya menghabiskan duit… Adakah anda memilih barangan makanan atau Gunpla?
Sudah tentu, peningkatan dalam pembelian seperti ini disebabkan oleh koronavirus. Berbilion-bilion orang sedang bersiap sedia untuk melindungi diri mereka daripada virus baru tersebut. Kini dilabel sebagai pandemik, langkah-langkah berjaga sedang dijalankan di seluruh dunia untuk memperlahankan penyebaran koronavirus. Ketika orang ramai ingin mencari bekalan sebenar untuk mempertahankan diri mereka demi pengurungan yang panjang, ada juga yang memilih untuk mementingkan kit Gunpla.
Jangan lupa untuk ikuti kami di TikTok!
  @gamersantaimy
Tags: Figuragundamgunplakoronaviruspatung mainan


Shadows of The Tomb Raider Event Road Show di Singapura! + Gameplay dari Shadow Of The Tomb Raider!!

“Shadow Of The Tomb Raider” akan dilancarkan dalam 1 hari lagi! Adakah pemain bersedia untuk mengalami kisah baru seorang Tomb Raider iaitu Lara Croft? Dalam karya ini, Lara mesti menguasai hutan berbahaya dan mengatasi kubur mengerikan! Dalam usaha untuk menyelamatkan dunia dari Prophecies ataupun ahli nujum Maya , Lara Croft yang ditakdirkan untuk menjadi seorang Tomb Raider!

*Bawah ni adalah 27 Minit Gameplay Shadow of Tomb Raiders*

Dalam game ni, Lara kena survive di tempat yang paling berbahaya di kawasan hutan ni. Sebagai tambahan kepada keadaan hutan, Lara mesti untuk meneroka persekitaran bawah air penuh dengan retak dan terowong mendalam! Jika anda perlu untuk menghadapi musuh berganda pada masa yang sama, Lara boleh gunakan huan sebagai tempat advantage dia, atau menggunakan lumpur untuk penyamaran, attack musuh dan banyak lagi!

Event tu di Singapura bertempatkan Bugis+ yang ada buat Road Tour di sana untuk bagi orang ramai menjadi Lara Croft dalam game dan real-life. Maksud real life aku adalah naik rock climbing kat sana, kat event sana ada rock climbing, kalau nak main demo Shadow of Tomb Raiders pun ada kat sana. Bukan tu je, baru-baru ni, NVIDIA telah bagitau media yang diorang dah keluarkan Game Ready Driver khas untuk Shadows Of Tomb Raiders sahaja. So dari bayang-bayang, lighting dan juga environment sekeliling dalam gaming tu.

NVIDIA yang keluarkan Driver baru ni bukan sahaja untuk Shadows of Tomb Raiders tapi termasuk jugak Dying Lights: Bad Blood, COD Black Ops 4 Blackout Beta dan banyak lagi. Bagi aku game ni memang lain dari Tomb Raiders Series sebelum ni. So aku rasa game ni memang lain! Harga dia untuk PC, bermula dari RM 238 hingga RM 334 sahaja, untuk PS4 pulak dalam RM 200 hingga RM 300 sahaja. Dan kalau korang nak game ni, korang boleh pergi check kat Sini untuk PC master race dan untuk PS4 boleh beli kat Playstation Store nanti.
Jangan lupa untuk ikuti kami di TikTok!
  @gamersantaimy
Tags: GameplayPS4Shadow of the Tomb RaiderTomb Raider


Filem Return to Silent Hill Dedahkan Plot Cerita serta Pelakon Utama!

Oktober yang lalu, kita telah mendapat pelbagai berita baru mengenai francais Silent Hill yang telah lama menyepi. Salah satu projek terbaru francais ialah adaptasi filem yang bertajuk “Return to Silent Hill”. Filem tersebut nampaknya sudah menjumpai pelakonnya dan akan mulakan penggambaran tidak lama lagi.

Menurut Deadline, filem Return to Silent Hill akan dibintangi oleh Jeremy Irvine sebagai James dan Hannah Emily Anderson sebagai kekasih James. Penggambaran pula akan bermula bulan depan bertempat di Jerman dan Eropah Timur.

Dari kiri:   Jeremy Irvine dan Hannah Emily Anderson
Berikut ialah sinopsis untuk filem Return to Silent Hill:
Filem ini mengisahkan James, seorang lelaki yang patah hati setelah berpisah dengan cinta sejatinya. Apabila surat misteri memanggilnya untuk kembali ke Silent Hill untuk mencarinya, dia telah mendapati bahawa bandar tersebut telah berubah oleh kuasa jahat yang tidak dikenali. Semakin jauh James dalam kegelapan, dia berjumpa dengan pelbagai makhluk baru dan lama yang mengerikan dan mula mempersoalkan kewarasannya sendiri, di mana dia cuba untuk memahami realiti dan bertahan untuk menyelamatkan cintanya yang hilang itu.

Menurut produser filem Victor Hadida, dia memberitahu bahawa mereka akan membawa reka bentuk makhluk yang baru serta raksasa ikonik daripada game Silent Hill 2 untuk sekuel Silent Hill: Revelation itu. Mereka turut bekerjasama rapat dengan Konami untuk mencipta versi Silent Hill untuk penonton wayang.

Agaknya bagaimanalah rupa raksasa baru itu nanti? Tidak sabar untuk melihat pendedahan lanjut selepas ini. Untuk mendapatkan liputan lain mengenai Silent Hill daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Return to Silent Hillsilent hill


Game Dari Google Membolehkan Anda Membina Game Sendiri

Google telah mencipta satu video game yang dinamakan Game Builder yang membolehkan anda membuat game yang mudah ala-Minecraft dan boleh dimainkan oleh orang lain. Ianya membolehkan anda ‘drag and drop’ watak-watak dan persekitaran dalam satu sandbox yang kosong untuk anda membina dunia anda. Selepas itu anda boleh memasukkan arahan-arahan yang telah dibina untuk memberi nafas bagaimana semuanya berinteraksi. Sekarang ianya percuma untuk Windows dan macOS.

Game ini berasal daripada Area 120, sebuah incubator Google untuk projek eksperimen. Sebenarnya Game Builder ini telah pun berada di Steam semenjak November lepas dengan memiliki 190 review dan score yang sangat positif. Tetapi Google baru sahaja mempromosikannya. Ini sudah tentu akan menambahkan jumlah pemainnya.
Game Builder juga mempunyai mod permainan co-op, supaya pemain boleh membina game mereka bersama-sama. Anda juga boleh berkongsi ciptaan anda dan melihat ciptaan pemain lain.

Konsep game ini adalah untuk membolehkan pemain mencipta tanpa perlu kepakaran dalam programming. Tetapi ia juga menerapkan elemen perkembangan kepada pemain yang semakin menyelaminya dimana mereka boleh berinteraksi dengan sistem arahan logik “if this then that”. Pemain juga boleh membuat interaksi mereka sendiri sekiranya mereka memiliki pengetahuan dalam JavaScript.

Adakah ini satu usaha untuk mencabar game Dreams?
Sumber: theverge

Jangan lupa untuk ikuti kami di TikTok!
  @gamersantaimy
Tags: game buildergoogle


Activision-Blizzard buang lebih kurang 800 pekerja walaupun 2018 adalah tahun mereka buat keuntungan yang terbaik!

Baru-baru ni Activision – Blizzard, ada rumors yang mengatakan mereka akan pecat staff mereka tetapi nampaknya rumors itu menjadi kenyataan, kerana sekarang ini (waktu penulisan) mereka telah memecat 8% pekerja dalam syarikat mereka dan kebanyakkannya adalah orang yang lama dan kuat didalam syarikat tersebut.

Today's been a tough day and I'm sad to say I've been impacted by the layoffs at Blizzard. I'm a Social Media Manager with Community Development experience who has developed and executed social media strategies for the Overwatch League, Twitch and Riot Games.

— Jessie Lawrence (@hitstreak) February 12, 2019

Tetapi ramai sedang mencari jawapan kenapa mereka mengambil keputusan untuk pecat pekerja-pekerja semua ni, walaupun Activision-Blizzard sendiri beritahu yang mereka mendapat keuntungan yang terbaik pada 2018, tidak masuk akal jika berkaitan tentang wang, kalau bukan wang, habis apa?

We're so sorry to hear about those affected by the #Activision #Blizzard layoffs today. We have some positions open and are looking to add many more in the near future to help us with our exciting new project. Hit us up!  https://t.co/Ts8N4nP1ob#gamedev #gamejobs #gamedevjobs pic.twitter.com/PzonFRuidB
— Turtle Rock Studios (@TurtleRock) February 12, 2019

Pelbagai syarikat game, pasukan E-sports menawarkan pekerjaan untuk siapa yang terkena dengan pemecatan itu, semestinya ramai yang bersimpati dan mereka mahu menolong apa yang mereka boleh bantu. Semoga diharapkan yang kena pecat akan mendapat perkara lebih baik selepas ini.
Jangan lupa untuk ikuti kami di TikTok!
  @gamersantaimy
Tags: Activisionactivision blizzardBlizzardLayoffpecat


Cyberpunk 2077 Akan Ada Di E3

Dengar kata yang Cyberpunk 2077 akan ditunjukkan content dia sedikit sebanyak masa E3 nanti dan ianya tidak akan dilancarkan dengan multiplayer mode. Bertanya dengan Presiden Company CD Projekt Red , Adam Kiciński, apakah yang akan ditunjukkan oleh beliau masa E3 nanti dan dia cakap yang dia taknak bagitahu sekarang, dan akan bagitahu bila di E3 itu nanti.

Tapi, ada jugak ura-ura yang mengatakan tiada apa-apa yang ditunjukkan masa E3 nanti. Apa ni? kejap ada, kejap takde? Buat masa sekarang ni, mereka hanya fokuskan game ni pada kekuatan single player. Macam game Witcher 3 lah kan. Takda Multiplayer langsung, untuk perkembangan lebih, mereka tak nak komen lebih tetapi mereka ada menyebut tentang ingin meletakkan elemen online dalam projek terbaru diaorang selepas Witcher.
Selain daripada itu, mereka tak nak membuatkan game ni ada mikrotransaksi. Ada jugak ura-ura yang diaorang nak berikan game ni access kepada pengguna Nintendo Switch. Tapi, Adam Kiciński cakap yang Cyberpunk 2077 perlukan satu hardware atau konsol yang kuat, untuk Switch, masih lagi dalam perbincangan.

Korang rasa la kan, Menarik ke game ni nanti? Mana best dengan Witcher, atau game ni lagi power? Harapnya, CD Projekt Red tak mengecewakan kita lah kan. Sebab studio ni memang naik lepas game Witcher 3 dulu.

Sumber : IGN
Jangan lupa untuk ikuti kami di TikTok!
  @gamersantaimy
Tags: CD Projekt RedCyberpunk 2077PCsteamWitcher 3 The Wild Hunt


MSI mengumumkan laptop gaming AMD dengan GPU Radeon RX 6000M! Beli satu, dapat game free!

Untuk memenuhi permintaan para gamer dari seluruh dunia, syarikat besar MSI kini mempersembahkan laptop gaming baru untuk barisan Delta 15, Alpha 15 dan Bravo 15 yang dikuasakan oleh AMD.

Kad grafik AMD Radeon RX6700M “Mobile Series”
Delta 15, Alpha 15 dan Bravo 15 akan datang dengan GPU AMD Radeon RX6700M terbaru yang menunjukkan pencapaian prestasi 1.5x lebih pantas berbanding grafik AMD generasi sebelum. Unit ini menyediakan frame rate ultra tinggi yang menetapkan maksimum sebenar dalam sesi gaming kita.

MSI Delta 15
“Next-level Gaming” bersama laptop gaming AMD

Prestasi cemerlang ini diperoleh daripada penyatuan AMD Ryzen 000 H-Series Mobile Processor dan AMD Radeon RX 6000 Series serta teknologi AMD SmartShift dan Smart Access Memory yang memberikan kelajuan dan responsif sehingga  16% lebih bagus.
Selain itu, paparan premium dimuatkan dengan refresh rate sehingga 240Hz dan AMD Radeon Anti-lag. Ini pasti akan meningkatkan tahap kualiti imej dan mengurangkan masa tindak balas input-ke-paparan dengan ketara, demi memberikan kelebihan daya saing dalam perlawanan.
Untuk menyelesaikan aspek pemanasan, barisan laptop ini mempunyai solusi penyejukan Cooler Boost 5 eksklusif MSI. Paip haba yang direka semula boleh mengurangkan suhu dengan menjana lebih banyak aliran udara supaya prestasi gaming rapi terjamin.
Harga & Promosi
AlphaAlpha 15 B5EEK-061MY – RM5,299DeltaDelta 15 A5EFK-059MY – RM7,499Delta 15 A5EFK-058MY – RM7,899BravoBravo 15 B5DD-213MY – RM3,949Bravo 15 B5DD-211MY – RM4,399
Tidak sabar untuk mencuba laptop gaming MSI edisi ALL-NEW AMD Advantage? Sesiapa yang membeli laptop Delta 15 dan Alpha 15 serba baru bermula sekarang hingga 31 Disember 2021 mendapat peluang untuk menikmati game Far Cry 6 dan Resident Evil Village secara percuma*. Jadi inilah masanya untuk cuba bertahan hidup dalam dunia yang penuh dengan makhluk aneh atau tumbangkan diktator kejam, yang dibintangi oleh Giancarlo Esposito!

Laptop gaming MSI edisi AMD Advantage boleh didapati sekarang di Malaysia. Lawati halaman web rasmi untuk beli secara dalam talian atau di pengedar sah. Untuk segala liputan kami tentang produk MSI, sila tekan pautan ini.
*Tertakluk kepada terma dan syarat*
Jangan lupa untuk ikuti kami di TikTok!
  @gamersantaimy
Tags: amdlaptop gamingMSIpromosi


DualSense God of War Ragnarok akan mula dijual 9 November 2022, bernilai RM369!

Sony Interactive Entertainment Singapore (SIES) hari ini mengumumkan bahawa DualSense Wireless Controller – God of War Ragnarok Edisi Terhad akan tersedia pada 9 November 2022, pada nilai harga RM369. DualSense Wireless Controller edisi terhad ini boleh didapati di semua pengedar sah PlayStation, kedai Sony dan peruncit sah.

Seperti yang korang boleh nampak di atas, Sony mempamerkan controller wayarles God of War Ragnarok DualSense yang reka bentuk mempunyai warna “cool blue” dan “icy white” — sesuai dengan skema warna umum bagi keseluruhan pengembaraan God of War dan turut diilhamkan oleh dunia mitologi Norse Midgard.

Bukan itu sahaja, DualSense ini dihiasi lagi dengan lambang beruang dan serigala di tengah yang mewakili Kratos dan Atreus.

Peminat GoW harus tahu bahawa ini adalah DualSense edisi terhad, yang bermakna peminat harus bertindak cepat untuk mendapatkannya. Sila rujuk kedai terdekat anda untuk maklumat lanjut!

God of War Ragnarök ialah game action-adventure akan datang yang dibangunkan oleh Santa Monica Studio dan diterbitkan oleh Sony Interactive Entertainment (SIE). Ia dijadualkan untuk keluar di seluruh dunia pada 9 November 2022, untuk PlayStation 4 (PS4) dan PlayStation 5 (PS5).
Sebagai sekuel kepada God of War 2018, game ini menampilkan protagonis Kratos dan anak lelakinya, Atreus, yang kini sudah remaja. Berikut adalah sinopsis:
Berlangsung tiga tahun selepas peristiwa game sebelum, Fimbulwinter, musim sejuk yang berlangsung selama tiga musim panas, bakal tamat dan ini menandakan permulaan Ragnarök. Kratos dan anak lelakinya Atreus mula merentasi “nine realm/sembilan alam” untuk mencari cara bagi menghalang Ragnarök sambil mendapatkan jawapan di sebalik identiti Atreus sebagai Loki.
Sekali lagi saya ingatkan, DualSense God of War Ragnarok akan dikeluarkan pada tarikh yang sama dengan game, iaitu pada 9 November pada nilai harga RM369.
Untuk membaca segala liputan kami tentang GoW, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: DualSenseGod of War Ragnarokps5


Cuba Hitman Secara Percuma Sehingga Julai 31!

Episod ketiga untuk Hitman 2016 boleh dicuba secara percuma sekarang di Steam, tapi, kena cepat, sebabnya ianya percuma untuk masa terhad sahaja. Nak tahu apa korang boleh cuba dalam Hitman percuma sementara waktu ni? Jom, ikut aku dalam entri ni.

Jadi, sebenarnya, korang boleh main secara penuh Hitman Summer Pack ni termasuk Campaign Mission, Escalation Contract, dan macam-macam lagi untuk 10 hari seterusnya. Secara penuh, korang boleh tengok di bawah:
ICA Facility Location:

2 Story Mission
2 Escalation Contract
40+ Challanges
17 Achievements / Trofi

Lokasi Marrakesh Menawarkan:

The “Gilded Gage” Story Mission
8 Escalation Contract
20 Levels untuk Marrakesh Mastery ( termasuk 6 gear/weapon unlocks)
90+ Challanges
7 Achievements/ Trofi
dan banyak lagi

Nak tahu lebih lanjut, korang main sendiri lah! Nanti aku letak LINK untuk download di bawah ye. Akses untuk Summer Pack ni sehingga Julai 31 sahaja, tetapi, setiap progress akan masih ada kalau korang beli full game selepas 31 Julai. Hitman boleh dimainkan di PlayStation 4, Xbox One dan juga PC menggunakan Steam sebagai medium belian.
Klik di sini untuk download

Jangan lupa untuk ikuti kami di TikTok!
  @gamersantaimy
Tags: 2016FreeHitmansteam


One Piece FILM: RED – Senarai watak penting termasuk Shanks

Seperti yang kita tahu, One Piece FILM: RED telah mula ditayangkan pada 6 Ogos 2022 di Jepun. Manakala di Malaysia, ia akan mula ditayangkan pada 22 September 2022. Sebelum pergi menonton One Piece FILM: RED, jom kami kenalkan watak-watak penting yang akan muncul dalam filem ini.

Korang jangan risau, artikel ini ditulis tanpa sebarang spoiler filem didalamnya. Jadi, korang boleh teruskan membaca dengan hati yang senang.

One Piece FILM: RED akan memfokuskan kepada Straw Hat Pirates dan watak utama iaitu Uta. Dia merupakan anak perempuan kepada Shanks dan telah ditinggalkan tanpa sebab. Tetapi dalam trailer, mereka telah menunjukkan Luffy sedang menenangkan Uta bahawa Shanks pergi meninggalkannya untuk melindunginya daripada bahaya.

Apa yang lebih mengejutkan adalah Luffy dan Uta mengenali satu sama lain sejak kecil lagi. Kita boleh nampak dalam trailer yang mereka telah bermain bersama sebelum Luffy mendapat parut di bawah matanya. Malangnya, apa yang ditunjukkan dalam trailer adalah sebaliknya. Uta langsung tidak mengenali Luffy kerana mereka berdua tidak berjumpa dalam masa yang lama.

Selepas beberapa trailer telah dikeluarkan, nampaknya Uta menekankan bahawa selagi dia terus menyanyi, dunia akan berada dalam keamanan. Walau bagaimana pun, Uta kelihatan sangat risau seolah-olah dia sedang membawa beban yang sangat besar. Mana tidaknya, Uta adalah seorang artis yang terkenal dalam dunia One Piece sekali gus berhadapan dengan beberapa masalah yang berkaitan dengan nyanyiannya.
Nampaknya Uta juga mempunyai devil fruit yang berkaitan dengan muzik seperti Oto Oto no Mi Apoo. Ini berkemungkinan, kita akan melihat jenis devil fruit dan kuasa yang diberikan kepada penggunanya, Uta.

Selain Uta, Luffy dan Straw Hat Pirate, terdapat seorang watak yang dinantikan oleh peminat One Piece iaitu Shanks. Watak yang dinantikan oleh ramai peminat One Piece akan menampilkan dirinya pada pengawalan filem di mana dia merupakan watak yang paling misteri.
Dalam filem ini juga, mereka akan menampilkan Big Mom Pirates yang terdiri daripada Charlotte Katakuri, Charlotte Brulee dan Charlotte Oven. Ketiga-tiga watak itu tidak dimunculkan diri mereka semasa arc Wano Country berlangsung. Jadi, ini adalah masa yang bagus untuk mereka menampilkan diri mereka dalam filem.

Bukan itu sahaja, Traqfalgar Law dan Bepo juga akan muncul dalam filem ini nanti. Sejak dah berbaik dengan Straw Hat Pirate, kedua-dua watak ini telah menjadi watak kegemaran oleh peminat One Piece. Dengan Trafalgar Law menjadi watak penting dalam movie sebelum ini, mesti ramai yang menjangkakan dia akan memainkan peranan penting dalam filem ini.
Five Elder dan The Marine juga akan muncul dalam filem ini. The Marine akan terdiri daripada Akainu, Kizaru, Fujitora, Momonga, Koby dan Helmeppo.

Ramai lagi watak hebat lain tetapi ini adalah watak penting yang akan muncul dalam One Piece FILM: RED. Mesti korang dah tidak sabar untuk menonton filem ini kan. Jom, sama-sama kita nantikan One Piece FILM: RED yang akan ditayangkan pada 22 September 2022 di GSC Malaysia.
Untuk mendapatkan lebih banyak berita menarik mengenai One Piece, sila klik pautan ini.
Jangan lupa untuk ikuti kami di TikTok!
  @gamersantaimy
Tags: luffyOne Piece FILM: REDShanks


Streamer Apex Legends kantoi guna CHEAT aimlock dan no-recoil!

Bukanlah perkara baru bagi cheat dan hack yang menjadi masalah besar dalam game Apex Legends. Malah, akhir-akhir ini ramai sudah biasa terserempak dengan mereka yang menggunakannya. Terkini, streamer dan partner Twitch bernama MOBADOS telah pun kena banned sebab menggunakan cheat game ketika tengah livestream game tersebut! Bayangkan, berapa ramai yang sedang menonton pada waktu itu pun terkejut sebab dia berani berbuat demikian.

Video yang tersebar luas di Internet itu menampakkan yang senjata Prowler digunakan dia tiada recoil dan juga menggunakan aimlock! Menerusi subreddit LivestreamFails, MOBADOS menggunakan perisian third-party yang membantu dia untuk bermain game tersebut. Bukan itu saja, komen-komen di bawah post Reddit itu juga mengatakan yang ini bukan kali pertama dia guna cheat, sebelum-sebelum ini juga dia pernah buat! Yang tidak tahu term untuk in-game cheat:

Aimlock – Perisian yang track gerakan pemain
No Recoil – Ketiadaan recoil apabila menembak guna senjata tersebut (pemain boleh tembak straight sepenuhnya).
Sumber: FUD Cheat
Buat masa ini, dia masih belum membuat apa-apa statement mengenai hal ini, tetapi dah banyak orang tag dia Twitter untuk mendapatkan penjelasan. Dah banyak kali kita ternampak pasal cheat dan hack dalam Apex Legends. Macam minggu lepas, kami ada post mengenai seorang Pro Player Apex yang telah pun dibuang dari pasukan professional dia! Nampaknya, Respawn perlu mengambil tindakan yang lebih tegas dalam membanteras kesemua hackers dan cheaters ni! In-game report juga dijangka akan dibuat oleh Respawn supaya pemain senang untuk report pemain seperti ini.
Sumber: LivestreamFails
Jangan lupa untuk ikuti kami di TikTok!
  @gamersantaimy
Tags: Apex LegendscheatstreamTwitch


Ulasan konsol PlayStation 5: Era baru untuk “next-gen gaming”!

Walaupun PlayStation 4 berusaha untuk membawa generasi perkakasan semasa ke konsol Sony, PlayStation 5 adalah langkah yang berani ke arah masa depan “gaming“. Kuasa merupakan komponen utama untuk PC gaming, dan Sony ingin menawarkan perkara yang sama, tetapi pada masa yang sama, ingin mengutamakan beberapa ciri-ciri unik untuk menonjolkan kehebatan permainan konsol.

“Immersion” atau imersif adalah perkara pertama kita fikir ketika bercakap tentang PS5, daripada cara alat kawalannya terasa lebih selaras dengan aksi di paparan dan kekuatan perkakasan yang memfokuskan pada adegan dalam permainan.
Kami di Gamer Santai telah menghabiskan seminggu lebih dengan PS5 (tekan sini untuk baca unboxing GS) untuk melihat apa yang ditawarkan oleh konsol generasi seterusnya kepada gamer sekalian, dan walaupun ada beberapa limitasi, konsol ini menyajikan banyak sebab untuk pengguna teruja.
Reka Bentuk Konsol PlayStation 5

1 of  2

-
+

PS5 adalah salah satu konsol permainan terbesar yang pernah wujud. Setelah menggeluarkannya daripada pembungkusan, kami menemui bahawa sebahagian besar kotak diisi oleh konsol terbaru Sony. Tanpa mengira sama ada ia berdiri tegak atau dalam posisi baring, PlayStation 5 memang besar.
Reka bentuknya mungkin menjadi titik fokus anda semasa unboxing, di mana ramai yang memuji Sony kerana memberanikan diri mencuba reka bentuk yang baru manakala yang lain mengharapkan sesuatu yang lebih futuristik dan kekalkan reka bentuk hitam. Bagi pendapat saya, ia benar-benar berpihak kepada pilihan peribadi pengguna, tetapi matlamat reka bentuk PS5 sebenarnya berfungsi untuk menjaga suhu dan tahap kebisingan konsol.

1 of  2

-
+

Sesiapa sahaja yang memiliki PS4 pasti tahu betapa kuatnya kipas di dalam konsol, sehingga audio permainan pun boleh tenggelam. Sebaliknya, PS5 pada kebanyakkan masa agak senyap tanpa mengira jenis permainan atau tempoh bermain. Udara panas masih akan keluar daripada ri lubang udara (kebanyakan di bahagian belakang), tetapi ia tidak pernah menjadi terlalu panas. Sekiranya mengekalkan suhu perkakasan yang hebat di dalam PlayStation 5 adalah tujuan reka bentuknya maka Sony nampaknya telah berjaya.

1 of  5

-
+

Sama ada elemen ini akan memberi kelebihan pada Sony kerana mencuba sesuatu yang baru dengan reka bentuk PS5, adalah berpihak kepada pendapat pengguna, tetapi sukar untuk dinafikan bahawa pilihan yang dibuat amat berkait denga perkakasan di dalam. Termal dan bunyi adalah faktor utama dalam permainan PC, dan sekarang permainan konsol juga mula mengutamakan kualiti tersebut.
Alat Kawalan DualSense

Walaupun beberapa elemen reka bentuk sudah berubah, alat kawalan DualSense adalah kemajuan semula jadi daripada DualShock 4. Alat kawalannya sedikit lebih besar, tetapi masih terasa selesa di tangan pemain veteran PlayStation. Satu-satunya perbezaan utama adalah butang mungkin terasa sedikit licin dan lebih mudah ditekan.
Bagi yang lain, daripada susun atur hingga pilihan butang (option, share, dll.) adalah lebih kurang sama, dengan sedikit perubahan pada saiz atau reka bentuk. Tiada apa perubahan besar yang akan menjengkelkan pemain dan semuanya mudah diakses dan disusun dengan baik.
Sudah tentu, inovasi utama DualSense adalah fitur “adaptive trigger” dan “haptic feedback“. Kedua-dua fitur ini berpotensi mengubah pengalaman pengguna daripada aspek reka bentuk gameplay dan imersif. Ia juga boleh menjadi ciri unik yang hanya akan digunakan oleh pemaju pihak pertama, tetapi Sony menjelaskan dengan tepat bagaimana fitur-fitur ini dapat menyerlahkan lagi pengalaman pengguna.

Ada yang mungkin berpendapat bahawa adaptive trigger hanyalah membikin lebih banyak “tension” pada R2 atau L2, tetapi ia sebenarnya bukan hanya semudah itu. Cara penggunaannya amat berbeza dari semasa ke semasa, tetapi adaptive trigger pada dasarnya dapat meniru tindakan atau persekitaraan dalam beberapa cara yang pintar. Misalnya di Astro’s Playroom, adaptive trigger dapat menghasilkan rasa tension yang tinggi untuk mensimulasikan perasaan memanjat atau mendaki sisi bukit.
Pada mulanya, perasaan tension ini tidak terlalu tinggi tetapi kemudian kita akan mengalami sejenis “klik” seolah-olah jari-jari berjaya mencengkam membungkus sisi bukit, dan kemudian tension ini akan kekal. Satu lagi contoh lain adalah apabila Spider-Man: Miles Morales memberikan sedikit ketegangan semasa “web-swinging” untuk mensimulasikan aksi hayunan awal sebelum momentum menggerakkan watak ke hadapan.

Walaupun adaptive trigger menawarkan pengalaman berlainan untuk sejenis permainan, ia akhirnya akan menjadi sebahagian daripada pengalaman. Adaptive trigger tidak pernah menghalangi permainan atau membuatnya “lebih sukar” tetapi mencipta pengalaman yang terasa lebih natural. Namun, setiap permainan akan mendekatinya dengan cara yang berbeza, dan ada pengguna yang mungkin lebih menyukai fitur ini daripada yang lain. Untuk permainan jenis shooter, kita dapat melihat ini menjadi cara yang baik untuk membezakan antara jenis senjata.
Haptic feedback di DualSense pula tidak memberi impak yang sama besar, tetapi masih menambah sedikit pengalaman berbeza semasa bermain. Di konsol PS4 biasa, vibration atau getaran hanya terasa seperti maklum balas binari, tetapi untuk PS5, haptic feedback cuba meniru interaksi di dalam paparan. Sekiranya pemain melangkah ke dalam air yang mengalir, kita akan merasa aliran ombak yang tenang di alat kawalan.

Jika pemain sedang menaip di komputer dalam Spider-Man: Miles Morales, ada getaran yang mensimulasikan setiap penekanan kekunci. Biasanya, kita akan meletakkan alat kawalan ke bawah atau membiarkannya berehat semasa cutscene atau sinematik, tetapi Haptic Feedback akan menyuruh pemain untuk memegang alat kawalan dengan kuat daripada awal hingga akhir kerana elemen getaran di DualSense kini boleh sebahagian daripada aspek penceritaan.
Seperti Adaptive Trigger, penggunaan Haptic Feedback amat berbeza mengikut pemaju, tetapi tidak sukar untuk melihat cara-cara teknologi ini dapat digunakan. Sesuatu yang mudah seperti membezakan jenis tanah yang watak berjalan pon boleh menjadi imersif. Bagi mereka yang tidak suka, fitur ini boleh dimatikan di tetapan.

Jangka hayat bateri juga sepatutnya lebih kuat. Saya tidak mengira denan tepat tetapi sepanjang tempoh bermain selama hujung minggu, saya hanya perlu mengecas sekali sahaja menggunakan cable USB Type-C. Butang-butang pula semuanya mempunyai warna yang saa sekarang, bukan warna individu (segitiga – hijau, bulat – merah, segi empat – merah jambu, X – biru). Ini kelihatan lebih seragam, tetapi atas sebab nostalgia, saya lebih suka skema warna lama.
Agak aneh untuk menonjolkan alat kawalan sebagai salah satu titik penjualan terpenting dalam sebuah konsol baru, tetapi DualSense mempunyai pelbagai potensi menarik. Adaptive trigger dapat menambahkan sedikit variasi pada tindakan atau aksi yang repetitif, dan haptic feedback pula dapat memperdalam elemen imersif dengan cara yang halus. Walaupun anda memilih untuk mengabaikan penambahan tersebut, DualSense adalah alat kawalan terbaik dan paling responsif yang dicipta oleh Sony setakat ini.
UI Baru PlayStation 5

Sebelum saya cerita tentang UI, saya harus menunjukkan yang PS5 sangat membantu pengguna semasa “start-up“. Sekiranya anda sudah mempunyai akaun PSN, ia membolehkan anda login melalui kod QR. Ini sangat berguna jika anda paranoid seseorang akan melihat anda menaip kata laluan di TV atau monitor.
UI PS5 mempunyai beberapa perubahan yang mungkin mengelirukan pengguna lama pada mulanya. Fungsi butang PS atau cara meletakkan konsol ke dalam Rest Mode adalah amat berbeza, tetapi bukan dalam cara yang buruk. Setiap pengguna mempunyai bahagian UI yang mereka utamakan dan Sony berusaha menjadikan semua aspek lebih mudah diakses, dan berkat SSD, keseluruhan pengalaman kini menjadi lebih cepat, jadi fakta ini pun sudah cukup sebagai peningkatan besar berbanding era PS4. Sony juga mencuba untuk menawarkan cara baru semasa menavigasi menu yang kekal fokus pada permainan.

Dengan menekan butang PS, ia akan menampilkan menu ringkas yang boleh diubah suai dengan pilihan untuk kawalan kelantangan bunyi, pengurusan party, dan banyak lagi. Ada juga fitur baru bernama Switcher yang membolehkan pengguna menukar permainan dengan cepat tanpa harus menavigasi kembali ke menu utama. Switcher hanya mengingatkan dua permainan terakhir yang diakses oleh pengguna, tetapi bagi mereka yang suka melompat-lompat antara permainan, ini adalah ciri yang sangat berguna.
Boleh dikatakan perubahan terbesar untuk UI adalah Game Hub, yang mengumpulkan segala maklumat tentang apa-apa permainan di perpustakaan pemain. Terdapat pemantauan Trophy untuk melihat kemajuan seseorang dalam tugas-tugas tertentu dan bahkan beberapa petunjuk juga diberikan untuk anda yang suka memburu trofi. Semuanya sepenuhnya optional tetapi terdapat banyak maklumat yang mudah diakses untuk setiap permainan individu.

Zaman tema juga sudah tamat. Di PS4 dan PS3, anda boleh meletakkan tema untuk di menu utama untuk menyerlahkan lagi personaliti anda. Sebagai contoh, saya mempunyai tema Tifa daripada Final Fantasy VII Remake, di mana ia akan memainkan muzik daripada permainan dan menggantikan kesan bunyi istimewa. Di PS5, semua itu sudah tiada. Sebaliknya, kita mendapat sejenis “tema mini” berdasarkan permainan yang kita letakkan kursor.
PS5 telah menambah baik fitur “Share” di PS5. Di PS5, anda dapat mengawal “berapa lama anda mahu merakam“. Anda juga boleh merakam untuk masa depan, dengan memilih “Please record the next one hour“. PS5 juga merakam jika anda mendapat “achievement“, selain daripada mengambil gambar.

Sebilangan besar perubahan yang telah dibuat oleh Sony ke UI adalah untuk menjadikan menu yang penting lebih mudah diakses. Ia kini lebih mudah untuk bergerak di UI (sebahagian besarnya disebabkan oleh CPU dan SSD yang lebih pantas) dan ciri-ciri utama juga lebih mudah diakses. Yang paling penting, semuanya terasa lebih senang daripada generasi terakhir, yang merupakan peningkatan kritikal. Pengalaman masih terasa selesa, cuma ia mempunyai susun atur yang lebih baik dan menjadikan ciri-ciri utama lebih mudah dikunjungi.
Perasaan bermain di PS5
Pada masa penulisan, kami tidak mencuba banyak permainan selain daripada Astro’s Playroom, Call of Duty: Black Ops Cold War,Demon’s Soul dan Spider-Man: Miles Morales, jadi penilaian untuk permainan lain seperti Sackboy: A Big Adventure harus menunggu ulasan masing-masing.
Astro’s Playroom disertakan sekali dengan konsol PS5 dan nampaknya dicipta sebagai tutorial untuk alat kawalan DualSense dan kekuatan perkakasan. Visualnya memang lawa dalam resolusi 4K60 dan permainan akan melonjak dari satu tahap ke tahap yang lain dengan lancar. Walaupun begitu, fungsi sebenar Astro’s Playroom hanyalah untuk menonjolkan apa yang ditawarkan oleh alat kawalan DualSense dalam pelbagai senario.

Antara permainan yang boleh dimainkan di PS5 termasuk:

Spider-Man: Miles Morales
Demon’s Soul
Astro’s Playroom
Devil May Cry V: Special Edition
Call of Duty: Black Ops Cold War
Assassin’s Creed Valhalla

Untuk sesiapa yang mempunyai langganan PS Plus, PS Plus Games Collection adalah senarai permainan gen lalu yang cukup mengagumkan untuk pengguna dapatkan secara percuma. Jika PS5 adalah konsol pertama anda, ini adalah cara terbaik untuk bermainan permainan PS4 yang anda terlepas seperti God of War, Bloodborne dan Final Fantasy XV.

Spider-Man: Miles Morales mempunyai pendekatan yang lebih tradisional, iaitu untuk menonjolkan kehebatan PS5. Seperti yang saya tulis dalam ulasan lama di PS4, ini adalah antara permainan paling cantik yang dikeluarkan oleh Sony setakat ini. Selain itu, penggunaan Ray Tracing membuatkan permainan lebih menakjubkan, dengan load time yang seperti “tidak wujud“, dan kecepatan aksi yang sentiasa kekal konsisten. Sama ada permainan mengutamakan visual atau frame rate, Spider-Man: Miles Morales adalah permainan yang hebat untuk menunjukkan kekuatan yang ditawarkan oleh PS5.
Malah permainan yang tidak direka khusus untuk PS5 juga mendapat banyak kelebihan daripada SSD dan perkakasannya yang lebih kuat. Load time dalam permainan adalah sangat pantas (biasanya dalam masa kurang daripada 30 saat dari permulaan) dan prestasinya jauh lebih konsisten. Visual pun lebih tajam dan dengan mudah dapat capai 4K atau hampir. Pengalaman saya sendiri terasa lebih teratur, di mana melakukan sesuatu yang mudah seperti pergi ke menu untuk melaburkan mata ke abiliti pun kekal pantas.

Sebilangan besar perbincangan tentang PS5 telah memfokuskan pada SSD dan permainan yang mendapat kelebihan besar. Dalam permainan “open-world” seperti Spider-Man: Miles Morales, tidak ada lagi perasaan kekangan. Pertempuran masih kelihatan luar biasa, cutscene memang sangat terperinci, dan dunia nampak lebih “hidup” atau realistik. Kamera dengan mudah dapat menjejaki aktiviti pemain dan semuanya kelihatan sempurna, atau kamera boleh menjadi luas dan pemain akan melihat seluruh bandar yang terperinci.
Tidak perlu dipersoalkan, GPU dan CPU yang lebih baik adalah sebahagian daripada pencapaian ini, tetapi SSD membantu membuatnya lebih lancar. Untuk ceritakan pengalaman saya, ia terlalu menggembirakan buat saya untuk menggunakan “fast-travel“, di mana skrin berubah menjadi hitam dalam hanya satu saat, dan kemudian kita boleh segera sambung beraksi.

Hampir mana-mana permainan PS4 yang kamu lihat diuji dalam talian, tidak kira jika third party atau first party, akan berjalan dengan lebih baik di PS5. Permainan yang telah dioptimumkan secara khusus untuk generasi berikutnya, seperti God of War dan Ghost of Tsushima, akan mencecah purata 60FPS yang konsisten dalam Performance Mode atau mencecah 4K yang lebih terperinci pada Graphics Mode. Walaupun permainan itu belum dioptimumkan sama sekalipun, ia masih dapat bermain dengan lebih pantas dan kelihatan lebih baik.
Kerana terdapat banyak lagi permainan yang belum tersedia untuk PS5, kami belum tahu lagi bagaiman setiap permainan akan memanfaatkan keunikan perkakasan. Namun begitu, kecanggihan grafik dan kelajuan frame rate itu adalah kelebihan wajib dalam mana-mana permainan.
Pendapat

Walaupun PlayStation dan Xbox ingin mengekalkan status quo pada generasi dahulu, saya harus memuji Sony kerana percubaan mereka untuk menyerlahkan beberapa aspek baru PS5. Tidak semua perubahannya akan dihargai oleh peminat, tetapi yang paling penting, ia menjaminkan kehebatan PS5.
Keupayaan grafiknya sudah cukup kuat untuk mencipta dunia mengasyikkan yang penuh dengan perincian pada pelbagai skala dan SSD-nya benar-benar mengagumkan sehingga mampu menghilangkan load time. Paling mengejutkan sekali ialah alat kawalan DualSense, kerana banyak menjauhkan diri daripada DualShock dengan menawarkan adaptive trigger dan haptic feedback.

Generasi PS5 baru sahaja bermula, tetapi masa depan kelihatan sangat cerah untuk konsol ini. Sama ada daripada segi imersif, kemudahan penggunaan, atau konsol dengan perkakasan yang canggih, Sony kelihatan bersedia untuk membawa PS5 ke tahap seterusnya. Sony PlayStation 5 telah keluar di Malaysia pada 11 December 2020 dengan harga RM2,299 untuk versi pemacu BluRay dan pada harga RM1,869.00 untuk versi digital. Untuk segala liputan kami tentang PS5, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: DualSenseKonsolplaystationplaystation 5PS4ps5reviewSonyulasan